text:
Kwigisha indagagaciro nyarwanda bikwiye kujyana n’uburere bwiza ku bana, “S.E MINEDUC”.
Rusizi: Abarezi ngo bafite imbogamizi mu kwimuka kw’abana mu mashuri
Posted on March 21, 2014 by admin in Ibikorwa
Abarezi basabwe kunoza ireme ry’uburezi
Mu gihe abarezi n’abayobozi b’ibigo by’amashuri mu karere ka Rusizi bavuga ko muri politiki y’uburezi ngo babwiwe ko bagomba gusibiza 3% by’abanyeshuri abandi basigaye bakimurwa, kuruhande rw’umuyobozi ushinzwe uburezi mu karere ka Rusizi Nteziyaremye Jean Pierre we avuga ko atumva uburyo abo banyeshuri bimurwa aho asaba abarezi kureka ibyo bita( Promotion automatique) bishyiriyeho bigatuma bimura abana badafite ubumenyi bw’ibanze.
Muri iyi nama yahuje inzego zishinzwe uburezi n’umuyobozi ushinzwe uburezi ku rwego rw’akarere ka Rusizi yibanze ku ireme ry’uburezi aho abayobozi b’ibigo by’amashuri Barimo uwitwa Mukarutinywa Mariya bavuga ko bagenda babangamirwa n’amategeko ya politiki y’uburezi atandukanye harimo kubasaba gusibiza 3% abandi basigaye bakimurwa ibyo ngo bituma umubare w’abanyeshuri benshi bazamuka batazi no kwandika ibintu byoroheje ibyo ngo byabereye aba barezi imbogamizi nkuko aba bayobozi b’ibigo bakomeza kubitangaza.
Usibye ibyo ngo hari n’ ikibazo cy’ubucuke bw’abanyeshuri abayobozi b’uburezi bagaragaje, kuko ngo usanga nko mu kigo cy’amashuri abanza cya Ruganda giherereye mu murenge wa Rwimbogo ishuri rimwe ryigamo abana 160 ibyo bigatuma abana badakurikirana amasomo neza .
Umuyobozi ushinzwe uburezi mu karerer ka Rusizi Nteziyaremye Jean Pierre avuga ko atumva uburyo abo banyeshuri bimurwa bataratsinze hanyuma ngo hagakoreshwa ibyo abarezi bihimbiye byiswe ( Promotion automatique) bakabishingiraho bimura abana, yabasabye kuzajya bakurikiza amategeko ya minisiteri y’uburezi mu kwimura abana.
Umuyobozi w’akarere ka Rusizi wungirije ushinzwe imibereho y’abaturage Bayihiki Basire yasabye aba barezi kujya barangwa n’imikorere inoze bakita kumurimo wabo kuko ngo iyo umwana atize neza baba bahombya igihugu muri rusange, yanavuze ko ireme ry’uburezi rigerwaho kuruhare rw’abarezi abasaba kujya babikorana ubushake kugirango abana bazamuke hari ubumenyi buhagije bafite.
Icyakora abarezi barasabwa kuzajya bigisha abana bagatsinda ari benshi kuko ngo iyo abana basibiye ari benshi ngo biba bigaragaza ubunebwe bw’abarezi. kugeza ubu ku rwego rw’akarere hasibiye 14%, umuyobozi ushinzwe uburezi mu karere avuga ko uwo mubare ukiri hejura cyane bigaragara ko mu gihe uwo mubare wakomeza kuzamuka ari ntacyo abarimu baba bakora.


c: text/html

text:
Urubyiruko rwo mu karere ka Ngoma; rurifuza ko hashyirwaho inzu z’ubwidagaduriro (utubyiniro )no gusurwa n’abahanzi bakomeye bo mu munjyi wa Kigal, mu rwego rwo kwidagadura.
Ibi babitangaje mu gihe abantu benshi bibaza ikibura ngo mu karere ka Ngoma naho hagere imyidagaduro nk’utubyiniro ndetse n’ibitaramo by’abahanzi babasha kubasusurutsa mugihe cy’ikiruhuko. ngo kuko abenshi babumva batarababona amaso kuyandi.
Urubyiruko rurimo abanyeshuri biga mu ishuri rikuru rya INATEK, abakora imirimo itandukanye; irimo iy’ubucuruzi bakeka ko ibi byaba biterwa n’uko nta mazu ahari yo kwidagaduriramo nk’utubyiniro cyangwa ahandi ibi bintu byabera. Ngo ni bimwe mubituma basigara inyuma mubinjyanye n’iterambere ry’ibigezweho.
Shumbusho Emmanuel, kuriwe asanga hari hakwiye abacuruzi bashora amafaranga yabo mubintu binjyanye n’imyidagaduro kuko uyu munjyi ugenda urushaho gutera imbere.
Agira ati:“ Kuba umunjyi wacu warateye imbere mu kwihaza mu biribwa, tukagira ishuri rikuru INATEK ariko ntubone aho urubyiruko rubasha kwidagadurira birababaje.”
Rutagengwa Jean Bosco ni umukozi ushinzwe urubyiruko umuco na sport mu karere ka Ngoma; avuga ko impamvu imyidagaduro injyanye n’utubyiniro twa nijoro itaba muri aka karere, ahanini ngo biterwa n’ubushake buke bw’abacuruzi batinya gushoramo amafaranga yabo bikanga ko byabahobya.
Ikindi ni uko urubyiruko rutarabimenyera cyane ngo mu gihe cyo gutangira; ngo habamo igihombo bitewe n’uko abakwishyura amafaranga 1000 n’ibihumbi bibiri wasanga Atari benshi.
Rutagengwa agira ati” Nanjye ubwanjye nigeze gushora amafaranga muri ibi bintu ngo ndebe ko urubyiruko rwacu rwava mu bwigunge ariko narahombye cyane ku mafaranga agera 200 000 Rwf, sinabonyemo na kimwe cya gatanu cyayo. Kandi nari natumiye abahanzi bakomeye b’I Kigali bazwi cyane.”
Gusa akomeza avuga ko ibyo bitagombye guca abantu intege batinya gushoramo amafaranga yabo ,kuko byose bitangira buhoro buhoro bikageraho bigakundwa.
Umuyobozi w’akarere ka Ngoma Nambaje Aphrodis avuga ko ibyo byose bigiye kuzakemuka mu mwaka utaha kuko ingengo y’imari ya 2012 na 2013; bateganyije inyubako izaba igizwe n’ahantu h’imyidagaduro itandukanye kandi hanini. Avuga ko usibye urubyiruko ruzahidagadurira ngo n’abakuze bazisangamo kuko byatekerejweho kuburyo buhagije kubinjyanye no kuruhura umubiri.
N’ubwo ariko bimeze bityo, hari urubyiruko ruvuga ko rwo kubera uburyo rukunda kwidagadura hari igihe rwemera rugatega imodoka rukajya kwitabira ibitaramo I Kigari kubera kwanga guhera mu bwigunge.
Mukamana Solange we abona ko kuba nta nzu n’imwe yo kwidagaduriramo (akabyiniro) irangwa muri aka karere, ngo nabyo byaca abahanzi intege bakagira icyizere gike cyo kuba bagaruza ayo baba bashoyemo ndetse no mugukodesha amasalle n’amatike baba bakoresheje.
Muri primus guma guma super star yabereye i Ngoma 2012; abahanzi batangaje ko batishimiye uburyo public (abitabiriye igitaramo) yaho yabakiriye kuko ngo yari ikonje cyane kurusha ahandi bagiye bajya.
Kugeza ubu nta nzu nimwe y’ubwidagaduriro wasanga yagenewe urubyiruko muri aka karere ka Ngoma.

robotstxt: allowed

filter: keep


text:
Umusizi witwa Niyigaba Francois, izina ry’ubusizi rikaba Gasizi ka Sinza, mu mivugo igera kuri 35 amaze guhimba, uwitwa”Ninde uzasigarana isi “ niwo yakunze cyane bitewe n’ubutumwa atanga bukangurira ko nyuma yo gukosa haba hakiri inzira yo kwisubiraho.
Uyu mugabo w’imyaka 34, mu muvugo “Ninde uzasigarana isi” arondora ibyaha cyangwa se amakosa abantu batuye isi bakunze gukora, akagaragaza n’ukuntu bagenzi babo bahita babacira urubanza ko ari abanyamafuti. Umusizi rero akicyiriza avuga ati “ahise yisubiraho se”.
Dore urugero rwa bimwe mu bika by’wo muvugo we:
“Uyu muzehe ko ahatana, ari igihinza mu gihugu, kitagihwema guhemuka, ngo kirahiga guhaka isi, uboshye uhoraho yeguye, cyangwa Yezu azehetse. Ubuse yasigarana isi? Yego, gihise cyisubiraho se”.
“Umutware utwara ino ni umutwaro w’iyi si, si ibitwaro atwarana, ni ibitwika ino mitima, ni uwari atwite agata umutwe, ubu se yasigarana isi? Yego ahise yisubiraho se”.
Uyu musizi avuga ko gusiga bifasha ubikora kuvuga ibimurimo haba ibyo ashima cyangwa se ibyo anenga. Aragira ati” gusiga bituma ntacyo ntekereza kimpfiramo”.
Uretse uwo muvugo wa Ninde uzasigarana isi, uyu musizi azwi no ku yindi mivugo nka “Menya aho ubuhanga bwihishe” yahimbiye abanyeshuri bo mu murenge wa Runda ho mu karere ka Kamonyi, ubwo bakoraga urugendo rukangurira abantu gusoma; n’undi muvugo yise “Agasaraba niyorosa” ukunze kunyura kuri Radio Maria Rwanda.


text:
Abanyamabanga b’uturere n’Intara y’Amajyepfo bongeye gushyigikira AgDF
Abanyamabanga bakorera ku turere n’Intara y’Amajyepfo tariki 06/02/2013 bongeye gushyira andi mafaranga mu kigega Agaciro Development Fund ubwo basozaga amahugurwa bakoreye mu karere ka Nyanza ku buryo bwo kunoza imitangire ya servisi nziza aho bagiye bakorera hatandukanye. Ibihumbi 280 by’amafaranga y’u Rwanda babishyikirije Intara y’amajyepfo ngo izabibashyirire mu kigega cy’AgDF
Iyo mihigo yabo bayihiguriye mu nama isanzwe ibahuza rimwe mu gihembwe ngo bungurane ibitekerezo mu kazi bakora ko kuba abanyamabanga b’uturere n’Intara.
Si ku nshuro ya mbere bashyize amafaranga mu kigega cy’Agaciro Development Fund kuko bavuga ko ari bumwe mu buryo bubafasha kwihesha agaciro no kugahesha abanyarwanda bose aho bari muri rtusange. Buri we mu bushobozi bwe yatanze amafaranga ahereye ku bihumbi 10 ukazamura bitewe n’uko barutanwaga mu bushobozi.
Ubwo amafaranga yakusanwaga yose hamwe yateranyijwe agera ku bihumbi 280 y’u Rwanda maze nibwo bayamurikiye ubuyobozi bw’intara y’amajyepfo babusaba ko bwazayabashyirira mu kigega cy’agaciro Delopment Fund.
Bongeye gusobanura ko gutanga amafaranga agenewe kujya mu gaciro Develoment Fund bitarangiriye aho ngo igihe cyose bibaye bazajya bibwiriza bayatange nta w’undi muntu ubibikije kuko iterambnere ry’u Rwanda ribareba kandi nabo bakaba bashaka kurigiramo uruhare nk’uko Nyantwari Rafiki umunyamabanga w’akarere ka Kamonyi mu izina rya bagenzi be yabitangaje.
Usibye amafaranga bashyize mu kigega agaciro Development Fund banagarutse no ku mikorere yabo bwite igomba kubaranga bavuga ko bagiye guhindurira isura akazi bakora bakareka kuba abanyamabanga basanzwe ahubwo bakagira uruhare muri gahunda zitandukanye zijyanye n’iterambere ry’uturere bakoreramo.
Bagize bati: “Umunyamabanga uzi icyo akora kandi wihesha agaciro agira uruhare mu bikorwa bitandukanye bigamije guteza imbere abo bakorana bakajya inama muri byose kuruta kwirirwa yandika ibintu buhumyi atazi aho biva naho bijya”
Abanyamabanga b’uturere n’Intara y’Amajyepfo biyemeje ko bagiye gusubira aho bakorera bafite imigambi yo kugira uruhare mu bikorwa bikorerwa mu turere twabo ndetse bakabijyaho inama nabo bakorana mu kazi ka buri munsi.
Mukiza Nkuyubwatsi umunyamabanga wa Guverineri w’Intara y’Amajyepfo Alphonse Munyantwali yavuze ko iyo nama ibahuriza hamwe rimwe mu gihembwe ari ingirakamaro ngo kuko bicara bagasangira ubunararibonye ndetse bakavugurura n’imitangire ya servisi basanganwe.
Yagize ati: “Abaza batugana kimwe nabo dukorana badukeneraho byishi cyane niyo mpamvu iyo batabonye servisi nziza bifuza guhabwa ibyinshi birangirika ndetse bakadutakariza n’ icyizere kandi aricyo kiba gikenewe ngo benshi batwibonemo.”
Abari muri iyi nama biyemeje ko bagiye kuba umusemburo w’impunduka nziza mu bijyanye n’imitangire myiza ya servisi mu turere bakoreramo no ku Ntara muri rusange.


text:
Semivumbi Daniel niyo mazina yanjye y’ababyeyi, ay’ubuhanzi ni Danny Vumbi. Navutse kuwa 28 Ukwakira 1978. Ndi imfura mu muryango w’abana 9. Ndi mwene Jean Baptiste Serushago na Eline Kangeyo. Ntuye mu mujyi wa Kigali Kimisagara. Ndubatse, mfite abana 2 aribo Henry Jayz Ineza na David Ihirwe.
Amashuri yisumbuye nayize muri College Inyemeramihigo, nyarangiriza muri Lycee Notre dame d’Afrique ku Nyundo muri 1998. Aha muri Lycee naje kuhigisha umwaka umwe nkomereza amashuri makuru muri KIE. Naje kuharangiriza mu mwaka wa 2004.
Kuva uwo mwaka kugeza 2006 nabaye umwarimu w’imibare muri APADE-Kicukiro. Kuva 2006 kugeza 2010 nashinzwe imibereho myiza y’abaturage mu murenge wa Kintobo mu Karere ka Nyabihu. Ubu ndi umunyamakuru kuri Radio Authentique.
Ubuhanzi nabutangiye mu mwaka wa 2002, muri KIE... soma ibindi


text:
1. Tonzi yateguye igitaramo gihuza abahanzi ba Afurika y’u Burasirazuba
Uwitonze Clementine, uzwi ku izina rya Tonzi yateguye igitaramo kizahuza abahanzi bakomeye mu karere ka Afurika y’i Burasirazuba.
Aganira na IGIHE Tonzi, wamenyekanye cyane mu ndirimbo ‘Humura’ yagize ati ’’uyu mwaka mukumurika Alubumu yanjye ya gatatu, nafashe icyemezo cyo gukora igitaramo kiri ku rwego rw’akarere nise ‘East Africa Gospel concert’, aho natumiye umuhanzi umwe umwe muri bino bihugu bigize Afurika y’i Burasirazuba’’.
Iki gitaramo kizabera kuri Serena Hotel, ku Cyumweru tariki ya 4 Ugushyingo 2012 kuva saa kumi n’imwe z’umugoba. Kwinjira ari amafaranga ibihumbi bitanu (5,000Rwf) n’ibihumbi icumi (10,000Rwf).
Iki gitaramo kizagaragaramo abahanzi nka Dudu ubusanzwe witwa Theophile Niyukuri uzava i Bujumbura mu Burundi, Judith Babirye uzava i Kampala mu Bugande, itsinda ry’abasore ryitwa The Voice rizava muri Tanzaniya hamwe na Bishop Murili uzava i Nairobi muri Kenya .
Uretse aba bahanzi bo hanze, iki gitaramo kizitabirwa n’abandi bahanzi nyarwanda.
Rehoboth Ministries yateguye igitaramo cyo kuramya no guhimbaza yise “Praise and worship explosion”, kizaba ku Cyumweru, tariki ya 28 Ukwakira 2012, muri Salle ya Sport View Hotel, kuva saa cyenda z’amanwa kugeza saa mbiri z’ijoro (15h00’-20h00’/pm).
Douglas Kigabo, umuyobozi wa Rehoboth Ministries avugako insanganyamatsiko y’iki gitaramo ari “Mutima wanjye taraka, ushime Imana”,
Iki gitaramo gifite intego ebyiri arizo guhuza hamwe abantu bavuye mu matorero atandukanye mu mwanya wihari wo kuramya no guhimbaza Imana wisanzuye hamwe no guha amahirwe abatizera guhishurirwa ubwiza n’ubuntu bw’Imana binyujijwe mu kuramya no guhimbaza bikaba byatuma bizera bakacyira Yesu nk’umwami n’umukiza wabo.
Uretse Rehoboth Choir hakazaba hari na Cpt Simon Kabera bazafatanya cyo gushima Imana. Kwinjira muri iki gitaramo ni ubuntu.
Tariki ya 25 Ugushyingo 2012, umuhanzi Bobo Bonfils arateganya kumurika Album ye ya mbere yise “Yesu Ni Wowe”. Icyo gitaramo kizabera muri Sport View Hotel i Remera Saa Cyenda z’umugoroba (15h00’).
Kizaba kirimo abahanzi nka Dominic Nic, Patient, Jimy, Bright, Theo Bosebabireba, Simon K, The Blessing Family Serge n’abandi.
Ubutumwa bukubiye muri iyo Album yose n’ukumenyekanisha Kristo Yesu no kuvuga icyo Yesu yaje gukora mw’Isi kugira ngo abantu barusheho kumeya inzira y’agakiza n’ubugingo buhoraho.
Iki gitaramo kije gikurikira ibindi 2 byakibanjirije yagiye akorera mu nsengero. Ushaka kumenya amateka arambuye ya Bobo Bonfils kanda hano uyasome kuri IGIHE.
Joy Kamikazi wamenyekanye cyane muri Prince of Peace Choir yo kuri EAR Kiyovu, ubu akaba yiga mu Buhinde, yasohoye indirimbo ye ya mbere yariririmbye ari wenyine, iyi ndirimbo akaba yayise “Nyakira”.
Ubusanzwe Joy kamikazi ni umuririmbi wakoranye n’abahanzi nka Eddie Mico, Ezra Kwizera, Pst P, Aime Uwimana gusa bose bakaba barakoranye binyuze muri Korale aririrmbamo Prince of Peace Choir.
Iyi ndirimbo “Nyakira” ye ya mbere yakozwe n’Umunyarwanda Producer Bruce ikaba iri mu njyana ya slow. Yumvikanamo Guiter nyinshi hamwe na Piano, ikaba ari indirimbo yo kuramya ndetse uwa wumva ko ari isengesho, ikanahimbaza Imana.
Aganira na IGIHE, Joy yagize ati “iyi ndirimbo rero ibaheshe umugisha, Ndabakunda, muhabwe umugisha cyane.”
Kamikazi Joy yavutse kuwa 7 Nzeri 1990, i Burundi. Ubu n’umuryango we batuye i Kigali, i Nyamirambo, mu Gitega, ariko we akaba ari kwiga mu gihugu cy’u Buhinde mu mwaka wa 2, Business Management,
Kamikazi asengera St Etienne (mu Biryogo). Afite gahunda yo gukomeza gukora izindi ndirimbo.
Abanyeshuri bo kuri Glory Secondary School, ishuri riba ahahoze ULK, bateguye umunsi wo gushima Imana bise “Thanksgiving concert”, uzaba kuwa gatanu tariki ya 26 Ukwakira 2012, kuva saa saba n’igice z’umugoroba, uteguwe n’itsinda ry’abanyamasengesho ryaho.
Bazaba bari kumwe na umuhanzi Arcene Manzi, Pasiteri Gaby Ngamije na Pasiteri David, kandi kwinjira ni ubuntu muri icyi gikorwa kizaba kinarimo guhimbaza no kuramya Imana mu ndirimbo.
Iri tsinda ry’abanyamasengesho rya Glory Secondary School ryatangiye taliki 09 Gashyantare 2010, ritangizwa n’uwitwa Cyusa Benjamin akaba ari we wabawe Pastor imyaka itatu (3).
Glory Secondary School hanyuze abaririmbyi bazwi nka Serge Iyamuremye n’abandi bakozi b’Imana bava mu matorero atandukanye kuko ngo bahuje amatorero yose bakora umubiri umwe wa Kritso.
Mushambo Jean Glodi, umwe mubayobozi biyi Groupe de Priere, avuga ko bimwe mu byo bakora harimo guterana buri wa gatatu na buri wa gatanu saa saba n’igice (13h30), hakaba hari drama team yitwa Hope drama team na worship team n’izindi departement zitandukanye.
Yongeraho ati “twagiye gukora ibikorwa bitandukanye nko gusura abarwayi kuri CHUK”.
Nyuma yo kumurika Album ye ya mbere ya Gospel tariki ya 6 Ukwakira 2012, umuhanzi Gitego Nsanga ubarizwa mu gihugu cy’u Buhinde noheno yashyize hanze indirimbo 5 nshyashya za Gospel.
Izo ndirimbo ni “Inkumburwa” yaririmbanye na Young Junior, “Icuze” yaririmbanye na Naason, “Irasubiza”, “Undinde” yaririmbanye na Charly, “Ijwi” yaririmbanye na Paulo.
Gitego avuga ko ari gutegura no guha abafana be indirimbo nshya za Album ye ikurikira zirimo “Sinzarimbuka”, “Ijambo”, “Iherezo”.
Yagize ati ”Album yanjye ikurikira izaba yitwa “Ingoma” izasoka umwaka utaha iherekejwe n’igitabo cyayo nkuko nabibatangarije.”
Gitego ashimira cyane abamufashije mu gutegura no kumurika Album ye nshya ya Gospel.
Agira ati “abandi ashimira ni police y’u Buhinde, ibitangazamakuru byambaye hafi, abahanzi nka Naason Pro na Fazzo Big Pro, M Prince, Manager Spacks, Dj Bertrand, Mc Kabera na Assia n’abamfashije muri serivise zose zitandukanye, mwarakoze ururimi rudashima ruragacika.”
Guhera tariki ya 2 Ugushyingo kugeza tariki ya 11 Ugushyingo 2012, kuri Zion Tample harabera iserukiramuco ry’amafilime ashingiye ku ya gikiristo ryitwa “Rwanda Christian Film Festival’’ ryateguwe na Dreamland.
Ibihembo bizatangwa kuwa 11 Ugushyingo kuri Kigali Serena Hotel.
Kwiyandikisha muri iryo serukira muco ibisabwa nibi bikurikira, copyright ya film yawe , copy ya ID, ndetse na copy 3 za Film yawe, aho wakwiya ndikishiriza kubifuza kuryitabira nimuri centenary house muri 6 floor aho UA TV ikorerera cyangwase igikondo aho dreamland ifite studio hafiya merez , kubifuza ibindi bisobanuro batwadikira kuri e-mail: dreamlandrwanda@gmail.com .
Korali "Kubwubuntu" ikorera muri Kaminuza Nkuru y’u Rwanda irateganya kumurika Album yayo ya Mbere bise “Imirimo” mu kwezi gutaha kw’ Ugushyingo 2012.
Album izamurikirwa i Kigali.
Zimwe mu ndirimbo zizaba zigize iyi Album bise “Imirimo” ni: Imirimo, Abiringiye Uwiteka, Ntawundi, Ibanga.
Cadeau ni umuhanzi mushya wavuye mu itorero rya Restauration Church rya Gisenyi-Rubavu. Amaze gukora indirimbo eshatu (3), iya mbere ni “Mana uri mwiza”, iya kabiri ni “Twiyoborere” naho iya gatatu yitwa “Ikamba”.
Yavukiye DR Congo ku wa 26 Kanama aho bita Goma nyuma bimukira i Masisi arinaho yavuye aza mu Rwanda muri 1994.
Amazina y’ababyeyi be ni Mahinga Dieudonné na Therese Umutoni, akaba avuka ari impanga y’uwitwa Umulisa Esperance (Cadette).
Ni abakabiri mu bana batandatu ba Mahinga na Therese. Ubu ariko basigaranye Maman gusa kuko Papa wabo yitabye Imana muri 2004.
Arubatse, yashakanye na Bushayija Peter Gervais, bafitanye abana babiri (Umuhungu n’umukobwa). Amashuli abanza yayigiye muri Congo, ayisumbuye ayarangirijza La Colombiere Kigali hanyuma akomereza muri ULK arangiza muri 2008 muri Sociologie.
Yagiye agaragara mu bitaramo na Kayirebwa muri concert yiswe "Kuba" yarimo Brenda Fassy, Masamba, Natty Dread n’abandi.
Ni umuhanzi w’indirimbo zihimbaza Imana, umwanditsi w’indirimbo, umuririmbyi, ndetse akaba n’umucuranzi wa Piano na Guitare Acoustic.
Assiel ni umuyoboke w’Itorero Methodiste Libre i Gikondo, akaba yubakanye na Charlotte Nyirabugingo. Mu busanzwe akora akazi ko kwigisha mu Ishuri Rikuru rya Kicukiro College of Technology.
Yatangiye gukora carrier solo mu mwaka wa 2004 ari na bwo muri uwo mwaka yasohoye Album ye ya mbere yise “Ntihinduka”.
Yasohoye Album ye ya kabiri yise “Bera isi umucyo” y’amajwi n’amashusho mu mpera z’umwaka wa 2011 ikaba iri ku isoko. Muri iki gihe arateganya gushyira hanze indi Album.
Tuzarushaho kubagezaho byinshi kuri iyi Album mu nkuru zacu zitaha za Gospel.
Kolari Guershom nyuma y’alubumu ebyiri, irifuza kuzenguruka u Rwanda iririmba.
Ufitumufasha Elimerch, umuyobozi wa Kolari Guershom ibarizwa mu ntara y’Amajyepfo, Akarere ka Kamonyi, aratangaza ko Iyi Korari iteganya gutangira ibitaramo byo kuzenguruka u Rwanda.
Yagize ati “Nk’uko agace ka Gacurabwenge gafite amateka mu gihugu cy’u Rwanda, niko natwe twifuza kuzenguruka u Rwanda rwose turirimba indirimboz ziri kuri Albumu yacu mu ivugabutumwa kandi tubereka ibyiza Imana yadukireye”.
Korali Guershom igizwe n’abarimbyi 60. Ni iryo mu itorero Peresibiteriyeni mu Rwanda (EPR) region Remera Rukoma, Paroisse Gacurabwenge, Guershom.
Mu mwaka wa 2006 nibwo yagize igitekerezo cyo gusohora cassette Vol.1, bayisohora muri 2007 bayita ‘’Humura urarizwe’’ iriho indirimbo 11 arizo Ubuzima bwiza, Humura, Aratwibutse, Imana ni byose, Intwari, Urugendo, Dufitimana, Ururembo, Isi yose, Urera n’Imbaraga.
Mu mwaka wa 2011 yasohoye indi cassette Vol.2 bayita “Mana tabara’’ yo bayisohora iri kumwe n’amashusho iriho indirimbo 10 arizo Mana tabara, Umukunzi, Abayuda, Himbazwa, Tuzaruhuka, Urukundo impamvu, Mwijuru, Bwoko bw’Imana, Nimugaruke no Kumusaraba.
Jean Paul Murara, umuhanzi umenye mu bihangano bihimbaza Imana aratangaza ko Album ye nshya yamaze gutungana kandi ko agiye kuyigeza ku bafana be, mu gihe kitarambiranye.
Murara avuga ko muri iyi minsi ishize yari ahuze kubera impamvu z’akazi.
Murara ariko avuga ko uku kurangiza gutunganya Album ye kweeahuriranye no kubona umujyanama mu buhanzi ku buryo yiteguye kurushaho kwegera abafana be.
Yagize ati “Maze rero iminsi ndimo nshakisha umuntu wambera umujyanama agakurikirana ibihangano byanjye mu gihe nanjye ndi mu bindi nkaba nshimira Imana ko namaze kumubona.
Nyuma y’aho Album audio ye ya kabiri yise “Umushumba Wanjye” irangiye Jean-Paul Murara ashishikajwe cyane no gukora amashusho ya zimwe mu ndirimbo ziyiriho.
Izo ndirimbo azazikorera muri studio ya Bridge Films iri muri Bridge Records akazakorana na Producer benshi bamenyereye mu by’amavideos witwa Gilbert.
Ashimira abakunzi b’ibihangano bye uburyo bagiye bamwereka ukumuba hafi cyane kandi akaba abizeza nawe ko abahishiye byinshi byiza.
Amashusho y’indirimbo Ubuhamya ya Jean Paul Murara:
IGIHE Team: Kanyamibwa Patrick na Irakoze Richard


text:
Boliviya
Boliviya (izina mu cyesipanyole : Plurinational State of Bolivia ; gikecuwa : Bulivya Mamallaqta ; kinyayimara : Wuliwya Suyu ) n’igihugu muri Amerika y'Amajyepfo. Umurwa mukuru wayo ni Sucre, ariko inzubatsi nyinshi za reta ziri mu mujyi wa La Paz. Inkiko Nkuru y'igihugu iri i Sucre. Perezida wa Boliviya ni Evo Morales. Akurikira gahunda y'ingengabitekerezo ya gisosiyarisiti. I La Higuera, igiturage mu hagati y'igihugu, Ernesto Che Guevara yishwe muri 1967 n'abasirikare b'abanyaboliviya. Abanyaboliviya bafite amoko make.


text:
Kumena ibishingwe ku kigundu cy’insina ngo ntacyo biyimarira
Abahinzi gakondo bakunze kuvuga ko insina iri hafi y’urugo imererwa neza kubera ko bayimenaho ibishingwe. Semwiza Yohani Damaseni, umufashamyumvire mu buhinzi bw’urutoki utuye mu Murenge wa Mukura ho mu Karere ka Huye we uvuga ko kumena ibishingwe ku kigundu cy’insina ntacyo biyimarira.
Semwiza agira ati “Ifumbire igirira akamaro insina ni iri aho ishorera imizi, si iyo bamennye ku kigundu. Ni yo mpamvu mu guhinga insina ku buryo bwa kijyambere ifumbire tuyishyira muri cm 60 uvuye ku nsina dushaka gufumbira.”
Mu gufumbira insina rero, ngo bashushanya igice cy’uruziga (demi-cercle) hafi y’iyo bashaka gufumbira, bagacukura akanogo ka cm 20 z’ubujyakuzimu, hanyuma aka kanogo bakaba ariko bashyiramo ifumbire. Semwiza ati “impanvu ducukura icya kabiri cy’uruziga ntituyizenguruke yose, tuba tugamije gukoresha ifumbire aho ikenewe.”
Ifumbire bamena ku kigundu cy’insina rero ngo ntacyo iba imaze kuko iba itari aho insina zishorera imizi, kandi aho ziyishorera ari ho zikura ibizitunga.
Na none kandi, nk’uko abafashamyumvire babihuguriwemo n’ikigo RAB na bo bakabyigisha bagenzi babo, ngo mu gusasira insina birinda kuzegereza isaso.
Semwiza ati “isaso igarukira muri cm 30 uvuye ku nsina. Impamvu ni uko mu isaso hazamo udukoko twakwangiza insina, nyamara tuba dukenewe mu koroshya ubutaka. Iyo isaso yigiye hirya y’insina rero, utu dukoko dukora umurimo watwo wo koroshya ubutaka ndetse no gutuma isaso ihinduka ifumbire, kandi ntitunangize insina.”
Birumvikana rero ko igihe ibishingwe bimenwe ku nsina byaba birimo n’ibyatsi, biri mu byatuma iyi nsina yangizwa n’udukoko tubizamo bityo insina ikaba yarwara.
Shortlink:


text:
Nyamagabe: N’ubwo hari intwari zahasize ubuzima, ibyo zaharaniye byagezweho- Mugisha.
Kimwe n’ahandi mu gihugu, kuri uyu wa gatanu tariki ya 01/02/2013, mu karere ka Nyamagabe habereye umuhango wo kwizihiza umunsi wahariwe kuzirikana intwari z’igihugu ndetse n’ibikorwa by’ubutwari byaziranze, uyu muhango ukaba wabereye mu murenge wa Buruhukiro ku rwego rw’akarere.
Mu ijambo ry’umuyobozi w’akarere wari n’umushyitsi mukuru muri uyu muhango, Mugisha Philbert, yabwiye abaturage b’umurenge wa Buruhukiro ko bakwiye gushimira intwari zaharaniye ko u Rwanda rugera aho rugeze ubu, bakazirikana ibyo zaharaniye kandi bakaba aribyo bakwiye gushingiraho.
Mugisha yagize ati: “Hari intwari zakoze ibikorwa by’agatangaza, birimo ubwitange bukomeye byanatumye uyu munsi dufite ijambo twese, tubashije kwicara ahangaha dutekanye. N’ubwo bamwe muri bo batanze ubuzima bwabo ariko ibyo baharaniraga byagezweho kandi nicyo intwari bivuze”.
Abaturage bitabiriye uyu muhango bibukijwe ibyiciro by’intwari z’u Rwanda uko ari bitatu; Imanzi, Imena n’Ingenzi ndetse banagezwaho amateka n’ibikorwa by’ubutwari by’izo ntwari byashyizwe muri ibi byiciro.
Umuyobozi w’akarere wasobanuye ko buri muntu wese ashobora gukora ibikorwa byatuma aba intwari yaba muto cyangwa se mukuru, ngo apfa kuba yabyiyemeje kandi abishyizeho umutima.
“Ibikorwa by’ubutwari aribyo biganisha ku kuba intwari ni ibya buri wese ashobora kuba yabiharanira akabigeraho, cyane abakiri batoya babyiyemeje yewe n’ukuze byose birashoboka”, Mugisha.
Yabibukije ko umuntu atari we wimenya ko ari intwari ahubwo ibikorwa bye aribyo bimushyira mu cyikiro cy’intwari.
Urubyiruko rwiga mu mashuri yisumbuye rwari rwitabiriye uyu muhango wo kwizihiza umunsi ngarukamwaka wahariwe kuzirikana intwari z’ u Rwanda n’ibikorwa byaziranze, rwatangaje ko ruzigiraho kugira ngo narwo ruzabashe gutera ikirenge mu cyazo rukora iby’ubutwari.
Renzaho Damascène wiga mu mwaka wa kabiri w’amashuri yisumbuye yagize ati: “(Kwibuka intwari) numva bimfitiye akamaro kuko binyigisha gukunda igihugu, ngakura nitwara neza kugira ngo nange nzagere mu rugero rwabo”.
“Mbigiraho ko babaye intwari bakitanga bakemera kumena amaraso yabo, mbyigiraho guharanira kugera ku butwari”, Mukeshimana Marie Goreth.
Abaturage bo muri uyu murenge wa Buruhukiro batangaza ko bashimira intwari zaharaniye kugeza u Rwanda aho rugeze ubu, bakaba bashimira ibikorwa by’iterambere bamaze kugeraho haba mu buhinzi, ibikorwa remezo n’ibindi.
Ibikorwa by’ubutwari byabayeho na kera u Rwanda rukiyoborwa n’abami kuko mu ntwari twibuka harimo Umwami Mutara wa III Rudahigwa Charles Léon Pierre, wateje imbere u Rwanda mu buryo bugaragara, imibereho myiza y’abanyarwanda , akaba yaranarwanije ikintu cyose cyagombaga gutera ubucakara ahubwo yita ku bumwe n’ubwiyunge mu Banyarwanda.
Ku butegetsi bwa Kayibanda Gregoire, hibukwa intwari Rwagasana Michel waje kwitaba Imana aguye muri gereza kubera kurwanya ivangura ry’amoko. Mu gihe cyo kubohora u Rwanda, hibukwa intwari nyinshi zirimo General Major Fred Gisa Rwigema, umusirikari utazwi uhagarariye abandi basirikari baguye cyangwa se bashoboraga kugwa ku rugamba rwo kubohora igihugu, Agatha Uwilingiyimana warwanyije politiki y’ivangura ku ngoma ya Habyarimana Juvenal, ndetse na Félicité Niyitegeka wanze kwitandukanya n’abatutsi bari bamuhungiyeho akaza no gupfana nawe.
Nyuma ya jenoside yakorewe abatutsi muri mata 1994 nabwo hagaragaye intwari z’ Abanyeshuri bigaga mu mwaka wa gatanu n’uwa gatandatu wisumbuye mu Ishuri ryisumbuye ry’i Nyange ubwo ku wa 18/03/1997, batewe n’abacengezi bari bagizwe n’interahamwe babasabye kwitandukanya bakurikije amoko yabo. Abo banyeshuri barabyanze nyuma umubare munini muri bo uricwa.


text:
Rwanda : Abaturage barasabwa kwita ku bidukikije hikirindwa ingaruka ziterwa no kutabyitaho
Kubungabunga ibidukikije nk’ibiyaga,amashyamba,imigezi n’ibindi n’inshingano ya buri wese kuko binagirira akamaro buri wese kandi bigafasha mu kugera ku iterambere
Mu karere ka Nyabihu,abaturage barasabwa kwita ku bidukikije,kuko atari inyungu z’abayobozi,abakozi b’akarere cyangwa ab’ikigo cy’igihugu gishinzwe kurengera ibidukikije gusa,ahubwo ari inyungu za buri wese. Kwita ku bidukikije kandi bizafasha umuturage wabikoze kwirinda ingaruka ziterwa no kubyangiza nk’ibiza,amasuri,inkangu,n’ibindi bityo bitume agera ku iterambere rirambye nk’uko Nabimana Jean de Dieu umukozi wa REMA muri aka karere abivuga.
Mu rwego rwo kurwanya isuri,Ibiza no kurushaho gushishikariza abaturage kurengera ibidukikije mu karere ka Nyabihu,Nabimana Jean de Dieu avuga ko hagiye hakorwa ibikorwa bitandukanye mu gushishikariza abaturage kubyitaho muri uyu mwaka wa 2012 ushize.
Bimwe muri ibyo bikorwa hakaba harimo nko kubungabunga umugezi wa Nyamukongoro wisuka mu kiyaga cya Karago hitabwa kuri metero 10 zagenwe uvuye ku nkengero z’umugezi,aho abaturage bashishikarijwe kuzibungabunga ntibahahinge kandi bagasobanurirwa n’impamvu. Ibi kandi bikaba byarabaye no ku kiyaga cya Karago,aho abaturage bashishikarijwe gusiga metero 50 uvuye ku kiyaga nk’uko bigenwa n’itegeko. N’ahandi hagiye hagaragara ibikorwa byo kwangiza ibidukikije,abaturage bakaba barasobanuriwe ibyiza byo kubirengera ndetse n’ingaruka ziterwa no kutabyitaho,bityo imyumvire yabo igenda ihinduka.
Umugezi wa Nyamukongoro ni umwe mu yisuka mu kiyaga cya Karago. Wakundaga kwangizwa n’isuri none witaweho mu buryo bw’umwihariko hasigwa metero icumi zagenwe,hitabwa ku bikorwa byo kurwanya isuri, none byazanye impinduka nziza ku kiyaga
Nabimana Jean de Dieu avuga ko ibikorwa bitandukanye byagiye bikorwa mu rwego rwo kurengera ibidukikije,byatanze umusaruro mwiza ku buryo hagiye haboneka impinduka zitandukanye kandi nziza ku birebana n’aharangwaga iyangirika ry’ibidukikije. Kugeza ubu,umugezi wa Nyamukongoro ubungabunze ku buryo bwiza,ikiyaga cya karago bitewe no kukibungabunga cyagaruye amazi menshi cyahoranye,ku buryo yatangiye no kuba meza bateramo amafi.
Ku misozi nk’ahahoze ishyamba rya Gishwati hagenda hongera guterwa ibiti,ahakorwa amaterasi akaba yarahakozwe,abyazwa umusaruro,ku buryo usanga hari impinduka ikomeye nziza byagize ku karere ndetse no ku baturage ku birebana n’imibereho ndetse no kugabanya ingaruka zaterwaga n’iyangirika ry’ibidukikije. Ibikorwa nk’ibi bikaba bikomeje,haba ahahoze ishyamba rya Gishwati n’ahandi kugira ngo ibidukikije bibungwabungwe ku buryo bwiza.
Ikigamijwe,akaba ari ukwita ku bidukikije muri rusange,hakitabwa cyane cyane ku gushishikariza abaturage kubigira ibyabo,ari nako bamenyeshwa akamaro kabyo bityo bikazatuma baba imboni na nyambere mu kubyongera no kubibungabunga by’umwihariko. Nk’uko Nabimana,umukozi wa REMA abivuga,si abayobozi gusa bigirira akamaro ahubwo bigirira akamaro abaturage bose,ari nayo mpamvu buri wese asabwa kubibungabunga.


text:
Ku mugoroba w’igitaramo cy’amagaju cyo kwibuka intwari, kuri uyu wa kane tariki ya 31 Mutarama, kuri Stade nto i Remera, Minisitiri w’intebe Dr Pierre Damien Habumuremyi yatangaje ko kurata, kwizihiza no kwibuka intwari z’igihugu ari umwanya wo gutoza abakiri bato kugera ikirenge mu cy’intwari z’u Rwanda.
Minisitiri w’intebe Dr Pierre Damien Habumuremyi witabiriye igitaramo cy’intwari yatangaje ko uwo ari umwanya wo guha agaciro umurage abakurambere basize kandi na byo ari urwego rw’ubutwari. Yagize ati “Iki gitaramo kiri muri bimwe mu bikorwa byatekerejwe ngo gifashe Abanyarwanda kwizihiza neza umunsi w’intwari. Kwizihiza, kurata no kwibuka ibikorwa by’intwari ni byo bitumye twicara hano. Iyo wibutse ukanashima ibikorwa n’ibitekerezo ndashyikirwa byaranze intwari zacu twibuka uyu munsi, si umuhango gusa kuko ari ugutoza abakiri bato ndetse n’abakuze kugera ikirenge mu cy’intwari.” Asaba Abanyarwanda bose kudahemukira ibikorwa by’intwari z’u Rwanda buri wese agaharanira gukora neza kandi bagakunda igihugu cyabo.
Minisitiri w’Umuco na Siporo Mitali Protais yatangaje ko iki gitaramo ari ku nshuro ya kabiri kibaye ariko kubera umusaruro kimaze gutanga kizajya kiba buri mwaka. Agaruka ku nsanganyamatsiko yahawe uyu mwaka “Ubutwari ni ishingiro ry’agaciro n’iterambere”, ko iganisha ku cyerekezo igihugu cyihaye cyo kwihesha agaciro no kwigira. Yatangaje kandi ko ku munsi w’igitaramo nk’uyu ari uwo kwibuka n’izindi ntwari zakoze ibikorwa by’indashyikirwa ku gihugu kandi ko n’ibikorwa bya buri munsi biranga ubutwari.
Kanyemera Augustin umwe mu bana barokotse ubwicanyi bwakorewe abanyeshuri b’i Nyange, na bo bari bitabiriye igitaramo, asaba urubyiruko kuzirikana ku butwari kuko ari ryo shingiro ryo kubaka igihugu. Ati “Nta muntu ushobora kubaka igihugu cyangwa kugiteza imbere adashingiye ku bwitange cyangwa ku butwari, kuko ari bwo shingiro ry’ejo hazaza.” Asaba abakuze na bo gukoresha ubunararibonye bafite bafasha abakiri bato gusigasira umuco w’ubutwari kandi bakabera abana urugero rwiza kugira ngo babasigire umurage mwiza.
Iki gitaramo cyitabiriwe n’abayobozi b’Inteko Ishinga Amategeko imitwe yombi, abaminisitiri (MINEDUC, MINISANTE, MIFOTRA, MIDMAR, MINEAC, MYICT, Minisitiri muri Perezidansi ya Repubulika); umuyobozi w’Umujyi wa Kigali, abasenateri n’abadepite; abahagarariye amadini n’amatorero n’abandi.
Itorero ry’igihugu “Urukerereza” ryerekanye umukino ushushanya ubutwari bw’Abanyarwanda wiswe “Umurage ndangamirwa”.


text:
Mu Kagari ka Buvungira, Umurenge wa Bushekeri mu Karere ka Nyamasheke, hatashywe Isoko rya kijyambere rya Buhinga ku wa 22 Mutarama 2012; rikaba ryitezweho kwihutisha iterambere ry’abaturage.
Iri soko rigizwe n’ibice bibiri, icy’ibitanda 70 byo gucururizaho ibiribwa byiganjemo imbuto, imboga n’ibindi bikomoka ku buhinzi naho icya kabiri kigizwe n’imiryango 26 y’amaduka. Ryubatswe ku mafaranga miliyoni 290 y’amanyarwanda, ku nkunga y’ikigega gishinzwe gutera inkunga ibikorwa by’iterambere mu nzego z’ibanze RLDSF.
Twagirayezu Jean Baptiste, perezida w’iri soko, avuga ko bishimira ibikorwa bagezwaho kuko ngo ri soko rizatuma ubucuruzi bwabo butera imbere kandi bikaba byaranatangiye.
Umwe mu bakorera mu maduka y’iri soko witwa Ntamugabumwe Anastase, atangaza ko yatangiye gucuruza akorera mu nzu nto ku buryo gukoramo isuku byamugoraga, bikamutera isoni zo kwinjizamo umuntu atazi cyangwa bigaragara ko akomeye. Avuga ko mbere yajyaga yibwa mu buryo budasobanutse, ariko ubu ngo ibicuruzwa bye bifite umutekano kandi ababagana barushijeho kwiyongera.
Umuyobozi w’Akarere ka Nyamasheke Habyariamana Jean Baptiste wafunguye iri soko ku mugaragaro, yavuze ko abaturage bagize uruhare mu kugena ibikorwa bizashyirwa muri aka gace k’ubucuruzi ka Buhinga; abasaba kwishimira amahirwe bafite yo kuba bujurijwe isoko n’inzu z’ubucuruzi bijyanye n’igihe.
Umuyobozi w’Akarere ka Nyamasheke yasabye abaturage kongera umusaruro w’ibyo bakora, kugira ngo iterambere ryihute. Aha yasabye abacuruzi n’abanyabukorikori guhanga udushya mu bikorwa byabo kongera ingufu bakoresha kugira ngo iri soko ntirizapfe ubusa ribura ibirigurishwamo.
Abakorera mu isoko rya Buhinga bakanguriwe kwicungira umutekano w’ibikorwa byabo, bakazabigeraho ari uko abantu bose babarizwa ku Buhinga bafite icyo bahakora.


text:
Mukiganiro twagiranye n’uyu muvugabutumwa Pastor Prince Mobutu akaba n’umwana w’uwahoze ayobora Zaire Prezida Mobutu Sese Seko , yatangiye asubiza ikibazo benshi bagiye bibaza ubwo yageraga mu Rwanda . bagira bati uwo si umuhungu wa Mobutu kuko ntagaragara mu bana 20 ba Mobutu , ikindi bibazaga impamvu batamubona muri Google koko nk’umwe mubaturuka kwa .
Yatangiye atubwira ati ” Biratangaje , ariko nagirango mbwire abantu bose baduteze amatwi ko ndi umwana wa Mobutu , gusa sinifuza kumena amabanda menshi areba umuryango wacu . abantu benshi bazi ko Abagore babiri ba Papa kuko nibo bagaragaye cyane mw’itangazamakuru . harimo Marie-Antoinette , Bobi Ladawa , ariko hari n’abandi nka Kosia , Maman 41, Maman Sese ,… Njye rero Maman wanjye ni Maman Pauline . nagirango mbabwize ukuri , nkuko mutazi neza abagore be biragoranye cyane kuba mwahita mu menya abana be kubandi bagore .
Kubijyanye nuko Papa we yapfuye akijijwe , yatangaje ko mbere yuko se yitaba Imana yabanje kwatuzwa , kandi ko ise yagiye asengerwa n’abavugabutumwa benshi harimo uzwi cyane ni Pastor Bill Graham ,ati Papa yari yarakiriye Yesu , yasengewe kandi na Kitonga . yari yarabaye inshuti y’abakozi ba Yesu .
Tumubajije aho we asengera kugeza ubu , yatubwiye ko asengera murusengero rwa Centre Evangelique Malanatha ruherereye mu mugi wa Paris , ati no muri Maroc hari urusengero aho umuryango wa Mobutu ubarizwa , ntimwibwire ko umuryango wa Mobutu utazi Imana .
Mu gusoza iki Kiganiro , Pastor Prince Mobutu yasabye Imbabazi mw’izina rya Se , ku makosa yagiye akorera Abanyarwanda babaga muri Congo mu gihe Ise yari kubutegetsi . Uyu mugabo arahaguruka i Kigali kuri uyu wa Kabiri yerekeze i Nairobi , aho azava yerekeza i Burayi .
Ubwo yasengeraga abantu ku munsi wanyuma , yafashe akanya ashimira Abanyarwanda uko bamwakiriye , ashimira Abayobozi b’Igihugu ku nzego zitandukanye , Abashumba b’itorero rya Eastwind bari banamutumiye ngo aze kubwiriza mu Rwanda . abifuriza Umugisha uturutse ku Mana .
1,168 total views, 1 views today


text:
Abantu babwirwa iby’isuku ariko ntibabashake kubikurikiza uko bikwiriye, kandi ari inyungu zabo n’imiryango yabo. Hari abo usanga barya badakarabye n’igihe bavuye mu bwiherero, abandi bakamara icyumweru batarikoza amazi ku mubiri.
Kubera kubyuka abantu bajya mu mirimo itandukanye, isuku yo mu ngo ikunze guharirwa abakozi, kandi na bo ugasanga rimwe na rimwe hari ibyo baba badasobanukiwe mu kuyikora.
Mu nama y’abana ku nshuro ya 8 ku rwego rw’igihugu yateraniye i Kigali, nk’uko insanganyamatsiko yayo yavugaga, abana basobanuriwe uruhare rwabo mu kugira isuku bihesha agaciro.
Umunyamabanga uhoraho muri Minisiteri y’Ubuzima, Dr Ndagijimana Uzziel yasobanuye aho umwanda uboneka. Avuga ko mu byo kurya no kunywa bidasukuye neza, Ubwiherero budatunganye, imyambaro itameshe, kudakara intoki umuntu avuye mu bwiherero, kurira no kunywera mu kintu kidasukuye n’ibindi byanduza indwara zinyuranye.
Yakomeje avuga ko umuco wo gukaraba intoki abantu bavuye mu bwiherero utaragera kuri benshi.
Dr Ndagijimana yagize ati “90% by’abarwayi bagana ibigo nderabuzima mu Rwanda, baba barwaye indwara zikomoka ku isuku nkeya.”
Abantu baganiriye na IGIHE batuye mu duce dutandukanye tw’Umujyi wa Kigali no mu nkengero zawo abenshi muri bo batubwiye ko batibuka gukaraba iyo bavuye mu bwiherero.
Bangamwabo Yohani w’imyaka 28 akora akazi ko gutwara abantu n’ibintu mu mujyi wa Kigali ati” gukaraba ntawe ubyanze, ariko ikibazo ni uko hari igihe ujya mu bwiherero ugasanga nta mazi arimo, ugahita usohoka ukigendera; mu kanya ukaba uhuye n’umuntu murasuhuzanyije, mu kandi uhuye n’icyo kurya uraririye nta kibazo.”
Mukeshimana ati «Kubera ko isuku ari isoko y’ubuzima buri wese akwiye gufata ingamba, abagore bakegera abakozi bo mu rugo ntibabaharire gukora isuku bonyine, bakabigisha isuku yo mu gikoni; uko ikorwa haba mu koza ibyombo, kubihanagura n’ibindi.»
Zimwe mu ndwara zandurira mu kugira isuku nke mu ngo, aho abantu batuye ni nka tifoyide, Kolera, Macinya, inzoka n’izindi.
Ku bana bato iyo bagiriwe isuku bitewe n’intege nke z’umubiri wabo mu guhangana na zo, bakunze kurwara inzoka rimwe na rimwe bikaba intandaro yo kurwara izindi ndwara zikomoka ku mirire mibi nka bwaki, irungu n’izindi.
Uruhare rwa buri wese rukaba rukenewe mu rwego kwimakaza umuco wo kugira isuku mu ngo, hagamijwe kwirinda indwara zishobora gukomoka ku mwanda.


text:
Bamwe mu bahinzi bo mu turere dutandukanye babikora nk’umwuga, bavuga ko inyungu babona ari nyinshi ugereranyije n’igishoro. Ibi bakaba babikesha...
Komisiyo y’Inteko Ishinga Amategeko ishinzwe kugenzura imikoreshereze y’imari n’umutungo bya Leta (PAC) yagaye amakosa akomeye Akarere ka Nyamasheke...
Muri gahunda ya VUP igamije kuvana abaturage mu bukene, Nsekanukunze Ezechiel wo mu karere ka Nyamasheke, wabaga muri Nyakatsi yahawe inguzanyo...
Umubare munini w’Abaturage bo muri Tanzania bavuga ko muryango wa Afurika y’Iburasirazuba (EAC) wagize uruhare rukomeye mu kuzamura ubukungu...
Ikigo cy’igisha imyuga n’ubumenyingiro (IPRC/ Kigali) cyashyize hanze ubushakashatsi bwerekana uburyo ibyakoreshejwe mu iyubakwa ry’imihanda bishaje...
Mu gihe imurikagurisha ry’Akarere ka Muhanga ribera mu Mujyi wa Muhanga rikomeje, bamwe mu barigana baratangaza ko bishimiye imitegurire ndetse...
Abageze mu za bukuru bo mu Murnge wa Mahembe, Akarere ka Nyamasheke bavuga uburyo kwibumbira muri koperative byabakuye mu bwigunge nyuma yo...
Leta y’u Rwanda iratangaza ko igiye kuvana umuriro w’amashanyarazi muri Ethiopia, uzafasha kuzamura urwego rw’ishoramari.
Aya mashanyarazi...
Guverinoma y’u Rwanda yahagurukiye gukumira amakosa y’imicungire mibi y’imari n’umutungo bya Leta yagaragajwe muri Raporo y‘Umugenzuzi Mukuru w’imari...
Abagize Koperative "Terimbere mutegarugori" y’abagore bazengurukaga mu ngo z’abaturage basaba imyenda yo kumesa mu murenge wa Gisozi, Akarere ka...
Minisiteri y’Imari n’Igenamigambi (MINECOFIN) n’inzego ziyishamikiyeho, byasobanuye ibimaze kugerwaho mu gukumira amakosa arangwa mu micungire...
Bamwe mu bagura imbuto zimwe na zimwe mu Mujyi wa Kigali, binubira ko bazigeza mu rugo bajya kuzirya bagasanga zaraboze kandi baziguze babona ari...


text:
Rwanda | Huye: Abafatanyabikorwa barateganya kumurikira ibikorwa abaturage
Hatagize igihinduka, guhera ku itariki ya 5 kugeza kuya 7 Kanama,2012 abafatanyabikorwa bakorera mu Karere ka Huye bazagira igihe cyo kumurikira ababishaka bose ibijyanye n’ibikorwa byabo.
Ubundi, abafatanyabikorwa bafasha Akarere ka Huye mu bikorwa bitandukanye bijyanye no kwesa imihigo aka Karere kaba kahize. N’ubwo hari ibikorwa by’abafatanyabikorwa bigaragara mu rwego rw’ubuhinzi n’ubworozi ndetse n’imiyoborere myiza, ibyinshi mu bikorwa byabo byunganira Akarere mu bijyanye n’imibereho myiza.
Umuyobozi w’Akarere ka Huye, Kayiranga Muzuka Eugene, ati “iri murikabikorwa riteganywa rifite akamaro cyane kuko rizatuma abaturage barushaho kumenya ibyo aba bafatanyabikorwa bakora, dore ko akenshi biba ari ibikorwa bifatika, bifitiye akamaro Akarere kabo”.
Kayitare Leon Pierre, umunyamabanga uhoraho w’inama y’abafatanyabikorwa mu Karere ka Huye, avuga ko ubusanzwe abafatanyabikorwa bakorera mu Karere ka Huye bagera kuri 90. Ngo barizera ko byibura iri murikabikorwa rizitabirwa byibura n’abagera kuri 50.
Akenshi aba bafatanyabikorwa baba bakorera mu turere dutandukanye. Mu kwerekana ibikorwa byabo, nta mupaka. Bazagaragaza n’ibyo bakorera mu tundi Turere tutari aka Huye.


text:
Kuri uyu wa 23 Werurwe 2014, mu Murenge wa Rubengera mu Karere ka Karongi mu mahugurwa y’iminsi ibiri y’inzego z’abagore bahagarariye abandi mu Ntara y’Uburengerazuba harimo Urugaga rw’abagore ku rwego rw’Umuryango wa FPR Inkotanyi ndetse n’ Inama y’Igihugu y’Abagore yateguwe n’Umuryango wa FPR Inkotanyi, Inspector of Police Solange Nyiraneza, Umuyobozi wa Community Policing mu Karere […]
Karongi: Community Policing irasaba abagore bahagarariye abandi mu Ntara y’Uburengerazuba gukangurira ababyeyi kwita ku burere bw’abana
KARONGI: Hari ababyara abana ntibabiteho
Mu mujyi wa Karongi iyo bwije abana b’inzererezi ni bwo batangira kugaragara cyane mu muhanda, bamwe baba bavuye mu bice bitandukanye by’umujyi gushakisha imibereho, abandi baje kuryama mu mazu atuzuye ku bikarito. Ikibabaje cyane ariko ni uko hari n’abana bato uhasanga batari inzererezi ahubwo baba babuze ba nyina bigiriye mu kabari. Ubwo natemberaga mu mujyi […]
Rwanda : ARBEF trains women on family planning, sexual relations
The Rwandan Association for the Promotion of Family Welfare (ARBEF) has prepared training for women in Ruganda, Gashari, Rubengera and Gishyita sectors in Karongi district meant to increase their knowledge on family planning, sexual relations and how to discuss with their children about their reproductive health. The vice president of ARBEF in the western province […]
Rwanda | Karongi : ARBEF yahuguye abagore ku kuboneza urubyaro n’ubuzima bw’imyororokere
Ishyirahamwe nyarwanda riharanira imibereho myiza y’umuryango ( ARBEF) ryateguriye bamwe mu bagore bo mu mirenge ya Ruganda, Gashari, Rubengera na Gishyita yo mu karere ka Karongi amahugurwa agamije kubongerera ubumenyi ku bijyanye no kuboneza urubyaro, ubumenyi ku bijyanye n’imikoreshereze myiza y’ibitsina, ndetse no kubashishikariza kuganiriza abana babo ibirebana n’ubuzima bw’imyororokere. Ayo mahugurwa y’iminsi ibiri yasojwe […]
Rwanda | Karongi: Umunsi w umugore mu kagari ka Kibuye warenzwe n ituze ridasanzwe
Ubusanzwe umugi wa Kibuye urangwa n’uruvange rw’imiziki ivugira hirya no hino mu bacuruzi b’umuziki (studio), ku buryo usanga bigoye kuba wakwitaba na telephone cyangwa ngo uganire n’umuntu ngo mubashe kumvikana utamushyize umunwa mu matwi. Ubwo u Rwanda rwifatanyaga n’amahanga kwizihiza umunsi mpuzamahanga w’umugore kuya 08/03, abacuruza umuziki mu mugi wa Kibuye batanze agahenge n’ubwo utari […]


text:
Mu byumweru bibiri gusa filimi “Ibara” yateguwe kandi igakinwamo na Yanga umenyerewe cyane mu gusobanura filime, aratangaza ko izaba yasohotse.
Mu kiganiro yagiranye na IGIHE ku itariki 13 Mutarama 2013, Yanga yavuze ko ibikorwa byo gufata amashusho azagaragara muri iyi filime (shooting) cyarangiye, ndetse ngo yashatse abarimo gutunganya amashusho babiri kugira ngo byihute mu byumweru bibiri ibe irangiye.
Yanga akomeza avuga ko Filime “Ibara”izaza itandukanye n’izindi zari zisanzwe zimenyerewe.
Yanga ati “Ni filime igaragaza intabwe nziza ko tuvuye mu cyiciro cy’amakinamico tugiye muri filimi nyazo…Izagaragaramo ibikorwa nyabikorwa (action). Nkinamo ndi umuntu mubi.”
Akomeza avuga ko filimi azakinamo ari umugome ifite ubutumwa ubutumwa bwo kugaragaza ko kwihorera ari bibi, kuko ngo ushobora gukora ibintu uzahora wicuza mu buzima bwawe ndetse ukaba wanikora munda.


text:
Uburengerazuba: REMA igiye gutera inkunga imishinga inkeragutabara na zo zikazayifashe kurinda no kubungabunga ibidukikije ku Kivu
Ikigo cy’igihugu gishinzwe kubugabunga ibidukikije, REMA, mu mahugurwa y’iminsi ibiri yatangiye ku wa 22 Gicurasi 2014 akarangira kuri uyu wa gatanu tariki 23 Gicurasi 2014, kigishije inkeragutabara zo mu Ntara y’Uburengerazuba gutegura no gushyira mu bikorwa imishinga ibyara inyungu kugira ngo kizazitere inkunga mu mishinga iziteza imbere na zo zigifashe kurinda no kubungabunga ibidukikije by’umwihariko mu Kiyaga cya Kivu no ku nkengero zacyo.
Mu gihe bamwe muri izi nkeragutabara bavuga ko basanzwe bafitanye igihango n’ibidukikije kuko babibayemo igihe kinini bari ku rugamba, REMA ivuga ko ikorana na zo kubera ko zisanzwe zifite ubunararibonye mu kurinda umutekana waba uw’abantu ndetse n’uw’ibintu. Kugira ngo bigerweho ariko REMA ngo ikaba itera inkunga imishinga y’izo nkeragutabara na zo zikayifasha mu bikorwa bitandukanye byo kurinda ibidukikije.
Munyekawa Jaen Paul, uhagarariye ihuriro ry’amakoperative y’Inkeragutabara mu Karere ka Nyamasheke,UCFERNYA (Union de Cooperative des Forces des Reserve de Nyamasheke), aradusobanurira impamvu asanga REMA yarahisemo neza mu gukoranan’ inkeragutabara mu kurengera ibidukikije. Yagize ati “ Twebwe dusanzwe turi inshuti z’ibidukikije kuko twabaye mu mashyamba igihe kirekire. Nta mpamvu rero byakwangirika duhari.” Munyakayanza agakomeza avuga ko kuva REMA yatangira kwifashisha inkeragutabara mu kurengera ibidukikije impinduka nyinshi nziza ngo zigaragaza. Aha agatanga urugero avuga ko hari amatoni n’amatoni y’ubutaka yatwaga n’amazi kubera kutita ku nkengero z’ikiyaga. Ati “Uyu wari umutungo mwinshi waducikaga kandi utagaruka.”
Naho Sindayigaya Charles, umukozi muri REMA ushinzwe gukurikirana imishinga, avuga ko kubona uburyo n’ubushobozi bwo kurinda ikiyaga cya Kivu bigoye. Akavuga ko ari yo mpamvu bitabaje inkeragutabara babinyujije mu bufatanye aho bazitera inkunga na zo zikarinda ibidukikije. Agira ati “REMA cyangwa igihugu muri rusange ntitwabona amafaranga arinze iki kiyaga kuva ku Rusizi kugera i Rubavu, ariko ukoranye n’izi nkeragutabara zisanzwe zifite ubunararibonye mu kurinda umutekano ugatera inkunga imishinga yazo inyungu babonye bakayifashisha mu kurinda iki kiyaga byakorwa kandi nta kindi kiguzi.”
Mu rwego rwo kugira ngo imishinga y’inkeragutabara REMA izatera inkunga izashobore kugira impinduka ku banyamuryango bityo babone n’ubushobozi bifashisha kurengera ibidukikije, REMA ikaba yatangiye isuzuma imishinga y’izo nkeragutabara. Kuva ku wa 22-23 Gucurasi 2014, ikaba yari irimo gusuzumira mu Karere ka Karongi imishinga y’amakoperative y’inkeragutabara zo muri Karongi, Nyamasheke na Rusizi. Igikorwa nk’iki kikaba cyari cyanakorewe i Rubavu kuva ku wa 20-21 aho basuzumaga imishinga y’amakoperative y’inkeragutabara za Rutsiro, Nyabihu na Rubavu. Aho basangaga hari utubazo mu mushinga bakaba babagiraga inama mu rwego rwo kubafasha kuyinoza mu gihe imishinga byagaragara ko ishobora guhomba bagiraga inama guhindura igitekerezo bagakora umushinga utabateza igihombo.
Asubiza ikibazo kijyanye no kuba hagize imwe muri iyi mishinga ihomba bikaba byagira ingaruka ku bidukikije, Sindayigaya Charles, umukozi wa REMA ushinzwe gukurikirana imishinga, avuga ko afite icyizere ko imishinga y’izi nkeragutabara izagera ku ntego yayo ngo kuko ari imishinga myiza. Byongeye ngo basanzwe baba mu makoperative akora neza kandi ngo hakaba hasanzwe hari abashinzwe inkeragutabara mu turere. Na bo ngo bakaba bazafasha REMA mu gukurikirana ishyirwamibikorwa ry’iyi mishinga.


text:
Gashora: Abayobozi b’uturere barasabwa kwita ku igenamigambi
Umunyamabanga wa Leta ushinzwe amajyambere rusange n’imibereho myiza y’abaturage muri Minisiteri y’ubutegetse bw’igihugu Dr. Mukabaramba Alvera arasaba abayobozi b’uturere n’abashinzwe igenamigambi ko bagomba kwita ku igenamigambi kugirango ibikorwa bigende neza.
Ibyo yabitangarije ku wa 12/10/2012 ubwo yasozaga amahugurwa y’abayobozi b’uturere n’abashinzwe igenamigambi mu turere tw’u Rwanda ku gutegura igenamigambi rifite intego,ayo majugurwa yaberaga mu murenge wa Gashora mu karere ka Bugesera.
Dr .Mukabaramba Alvera yagize ati “ nta cyagerwaho mu gihe igenamigambi ritanoze, kuko rifasha mu ishyirwa mu bikorwa ry’imihigo, ariko na none hagomba kubaho isuzumabikorwa”.
Yababwiye ko iyo utateguye neza ibikorwa byawe ntaho wahera ukora, kuko iyo ubikoze bigusaba gusubira inyuma ukoreba neza ibyo umaze gukora cyane ibijyanye n’imihigo ndetse no kuyihigura.
Umunyamabanga wa leta ushinzwe amajyambere rusange n’imibereho myiza y’abaturage Dr Mukabaramba Alvera yavuze ko amahugurwa y’ubushize ku miyoborere yatanze umusaruro ufatika, ukaba ugaragarira ku kigereranyo cya 89%. Noneho ubwo bahuguwe ku igenamigambi, ngo hari icyizere ko iki kigereranyo kizazamuka.
Abakurikiye amahugurwa bayishimiye bavuga ko azatuma banoza igenamigambi rishobora gukemura ibibazo byugarije abaturage, kandi riganisha ku cyerekezo u Rwanda rwihaye nk’uko Karake Théogene umuyobozi w’akarere ka Karongi abivuga.
Ati “ aya mahugurwa akwiye kugera no bandi bayobozi kugira ngo bajye bakora buzuzanya,azatuma tugera kucyerekezo 2020”.
Aha akaba asaba ko n’abandi bayobozi bakorana nk’ikipe bahabwa aya mahugurwa kugirango buri wese akorane na mugenzi we mu bwuzuzanye ntawusigaye inyuma.
Cyakora ngo ubu bumenyi abo bayobozi bahawe batabufatanyije n’indangagaciro mu mikorere kandi ngo bafashe abayobozi b’inzego zo hasi ntacyo bageraho.
Mu bindi byifuzo ngo hakwiye gutegurwa ingendo shuri zunganira ayo mahugurwa mu bihugu byakataje mu iterambere kugira ngo harebwe inzira abandi banyuzemo mu kugera kuri iryo terambere.
Umwaka ushije abo bayobozi b’uturere bahawe inyigisho ku miyoborere myiza. Ubu ariko noneho bahabwaga ubumenyi ku igenamigambi bari kumwe n’abarishinzwe by’umwihariko mu turere.
Mubyo bize harimo gusesengura ibibazo bihari, kumenya impamvu yabyo no gutegura igenamigambi rihamye ryafasha abaturage gusohoka muri ibyo bibazo. Izo nyigisho bakaba bazihabwaga n’impuguke zo mu gihugu cya Singapore.


text:
Abacitse ku icumu rya jenoside yakorewe abatutsi mu Rwanda muri Mata 1994 bo mu murenge wa Mubuga, akarere ka Karongi, barasaba ko kuri paruwasi ya Mubuga hakubakwa urwibutso rukomeye kandi rwujuje ibyangombwa, kuko kuri iyo paruwasi ari ho haguye abatutsi benshi.
Icyifuzo cyo kubakrwa urwibutso rukomeye kuri paruwasi ya Mubuga mu karere ka Karongi, cyatanzwe ku cyumweru tariki (19-05-2013) mu murenge wa Mubuga, mu muhango wo kunamira abatutsi bazize Jenoside yabakorewe muri Mata 1994.
Umuhango wabanjirijwe n’ijoro ryo kwibuka kuwa gatandatu tariki 18-05-2013, bukeye ku cyumweru bakora urugendo bagana ku rwibutso rwa Murangara aho abashyitsi n’abaturage ba Mubuga bashyize indabyo ku mva zibitse imibiri y’abatutsi biciwe kuri paruwasi ya Mubuga. Umuhango wahuriranye n’umunsi wa pentekote.
Mu batutsi biciwe aho ku Mubuga banashyinguye ku rwibutso rwa Murangara, harimo ababyeyi n’abavandimwe b’umuyobozi w’akarere ka Karongi Kayumba Bernard nawe witabiriye umuhango.
Umushyitsi mukuru yari Depite Samuel Musabyimana wari uherekejwe n’izindi ntumwa za rubanda mu Nteko Ishingamategeko y’u Rwanda ari bo Umuraza Landrada, Rwabuhihi Ezechias, na Polisi Denis.


text:
Producer Davydenko ababajwe cyane no kuba atarashoboye gukora indirimbo ya KGB Henry arimo.
Abinyujije kurubuga rwa facebook ku munsi w’ejo tariki 4.12.2012 , Producer Davydenko yagaragaje agahinda ke atewe no kubura Henry by’umwihariko agiye atarakora indirimbo ya KGB Henry arimo.
Yagize ati: “ Henry Wow Aradusize!! Birababaje, gusa bikambabaza kurushaho kuba ntakoze indirimbo ya KGB ndetse na Henry arimo!!”
Davydenko yakomeje agira ati: “Umunsi wabaye uwambere n’uwanyuma mbona Henry Wow, twarahuye ambwira atya ”Davy, umunsi umwe uzadukorera indirimbo nka KGB” narabyishimiye.
bitewe n’uko nahoze ndi umufana kandi nzahora mfana KGB, bitewe nuko nahoraga ndirimba Indirimbo ”ABAKOBWA B’IKIGALI” ndabyibuka neza hari muri 2005
niga muri P6!!”
Kuba atarashoboye gukora ibyo yasabwe na Henry byamushenguye cyane. Yagize ati: “Kuba ugiye ntarasoza imihigo nahize biri mubinyereka ko ndi umuhombyi, ariko nanone nkagira ikizere cy’uko hari umunsi tuzongera guhuriraho.
Ndihanganisha ndetse nkomeje, inshuti, umuryango, ababyeyi ndetse n’abavandimwe b’umuhanzi Henry ndetse by’umwihariko abahanzi nka Mr Skizzy ndetse na MYP babanye ndetse banaririmbanaga muri KGB.
Allah azi impamvu kandi turizera ko aho ugiye atari habi, Allah azongera aguhuze n’abakubuze bakigukeneye, aguhe kandi agutuze aheza, agufashe ndetse agushyire mubo yishimira Allahuma Ameen. Once again Rest in Peace Bruh…”


text:
Korari Gatsata yo mu Itorero rya ADEPR Gatsata yo mu Murenge wa Gatsata mu Karere ka Gasabo, yashoje ku mugaragaro igiterane cyari kimaze iminsi 50 cyo gukusanya inkunga yo gufasha abana babana n’ubumuga baba mu kigo cya Gatagara.
Iki giterane cyatangiye tariki ya kabiri Ukuboza 2012 gisozwa ku cyumweru tariki ya 13 Mutarama 2013.
Pasiteri Sibomana Jean, umuyobozi akaba n’umuvugizi wa ADEPR mu Rwanda yavuze ko iki ari igikorwa cyiza cyatekerejwe na Korali Gatsata ifatanyije na ADEPR Gatsata, anasaba andi makorali n’amatorero ya ADEPR gutera ikirenge mu cyabo, ivugabutumwa rikajyana n’ibikorwa by’urukundo.
Intumwa ya Minisiteri y’Ubutegetsi bw’Igihugu MINALOC ari na we muyobozi w’ikigo gishamikiye kuri MINALOC gishinzwe abafite ubumuga Ndayisaba Emmanuel, yashimiye ADEPR gutekereza igikorwa nk’iki cy’urukundo kigakorwa kandi kigashyigikirwa.
Umuyobozi w’ishuri rya Gatagara frère Nkubiri Charles, yavuze ko n’ubwo inkunga z’amahanga zigenda zigabanuka Abanyarwanda bagomba kwigira nk’uko umukuru w’Igihugu ahora abivuga.
Inkunga yabonetse mu minsi 50 ingana na Miliyoni imwe n’igice, ariko ngo hari ayandi abantu bagiye bemera bataratanga.
Umuyobozi wa Korali Gatsata Minani Desiré yasabye abantu bose bafite umutima wo gufasha ko bakwihutira gutanga inkunga bemeye.
Tariki ya 20 Mutarama 2013 saa tatu za mu gitondo ni bwo igikorwa nyirizina kizasozwa bakajyana inkunga izaba imaze kwegeranywa, bakayishyikiriza komite y’ababyeyi ya HVP Gatagara i Nyanza.


text:
Ikaze mwese muri BIBLECENTRE !!
Kuri ubu buryo bw’itumanaho mubasha gusoma inyandiko
- zerekana Yesu Kristo, Umwana w’Imana, nka Nyagasani n’Umukiza
- zisobanura inyigisho zo muri Biblia
- zivuga ku buryo burambuye ku bitabo byo muri Biblia.
- Kwizera Yesu Kristo
- Muri make kandi byihutirwa
- Kubeshwaho N’Ibyiringiro
- Iby'Ibanze By'Umukristo - Walter Gschwind
- UBUTUMWA BWIZA BW’AGAKIZA: Gutsindishirizwa ibyaha - Michael Hardt
- UBUTUMWA BWIZA BW’AGAKIZA: Kubaturwa ku cyaha - Michael Hardt
Niba mufite ibibazo cyangwa se mushaka kumenyana na bamwe mu bizera, ntutinde kwandikira iyi aderesi: **mukamagera@yahoo.fr**
Links / liens
Further texts in Kinyarwanda to be added here shortly.
Nous allons publier ici d'autres textes en langue Kinyarwanda prochainement.


text:
Ngororero: Kuba abarimu nabo bafatira ifunguro rya saa sita ku ishuli ngo bifasha mu kwihutisha gahunda z’uburezi
Gushimira igihugu cyamubyaye bikwiye kuba inshingano za buri munyarwanda
Posted on January 23, 2012 by admin in Ibikorwa
Ubuyobozi bw’akarere ka Muhanga kimwe n’abaturage bo mu kagari ka Ngoma mu murenge wa Kabacuz, kuri uyu wa 20 Mutarama 2012 bashimiye umugore witwa Alice Ingabire wakoze igikorwa cyo kubaka amashuri abanza ya Ngoma yari agiye kugwa ku bana bayigagamo.
Aha umuyobozi w’akarere ka Muhanga wungirije ushinzwe imibereho myiza y’abaturage Fortune Mukagatana asanga gushimira no kwibuka urwamubyaye byagakwiye kuba inshingano za buri Munyarwanda.
Umuyobozi w’ikigo cy’amashuri abanza cya Ngoma Therese Mujawamariya avuga ko ikikigo cyari cyubatse nabi kuburyo bashingaga ibiti hasi abana bakaba ari byo bicaraho mu gihe bari gukurikira amasomo.
Ikindi ngo cyatumye biyemeza gushaka umuterankunga mu maguru mashya ni uko igisenge cyari cyarashaje cyane ku buryo mu gihe kitari kinini cyari kuzagwira abana bakaba bahasiga ubuzima.
Avuga ko bahise biyambaza umukecuru witwa Laetitia utuye muri aka kagari kabo ufite umukobwa we wize kuri iki kigo cyera ariko akaba yaragiye kwiga i Burayi kandi ngo akaba “yarashatswe n’umuzungu”.
Uyu mukecuru yahise abigeza ku mukobwa we, nibwo yaje kubasura “arababara cyane” abasezeranya kubaha inkunga yasannye aya mashuri.
Ingabire avuga ko n’ubwo aba hanze y’u Rwanda adashobora kwirengagiza urwamubyaye cyangwa ngo yirengagize ko hari abana bigira ahantu habi kandi we hari ubushobozi buke afite bwo kuba hari icyo yakora.
Ati: “n’ubwo mfite ubuzima bwiza i Burayi sinshobora kwibagirwa abo nasize inyuma kugira ngo mbe nabakura muri ubwo bukene barimo nabo bigire ejuru”.
Umuyobozi w’akarere ka Muhanga wungirije ushinzwe imibereho myiza y’abaturage Mukagatana avuga ko kugaruka ugashima byagakwiye kuba inshingano za buri munyarwanda kugira ngo iterambere ry’igihugu ribashe kugerwaho.
Ati: “ntabwo turobanura ngo uyu afite iki n’iki ahubwo buri wese n’imbaraga afite kuko n’umuganda uhagurutse ukawutanga ubwo nawe uba wubatse u Rwanda. Uyu ashyize ku mashuri undi nawe ashyize ku kindi ni byiza kandi nibyo dushishikariza buri munyarwanda kuko byagakwiye kuba n’inshingano ze”.
Inkunga iki kigo cya Ngoma cyabonye iturutse kuri Ingabire ikaba ingana na miliyoni umunani z’amafaranga y’u Rwanda.
Iyi nkunga ikaba yarubatswemo ibyumba bine by’amashuri ndetse n’abana bagera kuri 600 biga kuri iki kigo ndetse n’abarimu, akaba yabahaye amakaye n’amakaramu ndetse n’igikapu cyo kubitwaramo.
Iki kigo kandi akaba yagisigiye isomero ry’ibitabo by’icyongereza.


text:
Home » Archives by category » Weather
hegitari \ kabore \ Ruhango \ Weather
Ruhango: Hegitari 1000 z’imyumbati ntizigihinzwe kubera indwara ya Kabore
Mu mihigo y’akarere ka Ruhango ya 2014-2015, bari karahize ko bazahinga igihingwa cy’imyumbati ku buso bungana na hegitari 14000, ariko kubera ikibazo cy’uburwayi bwa Kabore bwibasiye imyumbati, hegetari zari guhingwaho imyumbati zaragabanutse zigera kuri hegitari 4000 gusa. Umuyobozi w’akarere ka Ruhango Mbabazi Francois Xavier, avuga ko hagombaga guhingwa izi hegitari umusaruro abaturage babonaga ukarushaho kwiyongera […]
Rwanda \ Rwanda agriculture \ Rwanda change \ Rwanda increasing \ Rwanda production \ Rwanda rain \ Rwanda Rulindo \ Rwanda weather
Rulindo: abahinzi bahangayikishijwe n’imvura igwa nabi.
Bamwe mu bahinzi bo mu karere ka Rulindo ngo bahangayikishijwe n’imvura igenda igwa nabi kuburyo bukabije bakaba bavuga ko bishobora gutera ingaruka ku musaruro wabo muri iki gihe. Nk’uko abahinzi babivuga ngo ubusanzwe babaga bategereje imvura nibura mu mpera z’ukwa munani zishyira intangiriro z’ukwa cyenda,bityo bakabona guhinga imyaka yabo ikera neza,none ngo yaguye itinze kandi […]
Gakenke: Babona imvura imaze iminsi igwa idakwiye kubapfira ubusa
Kuva mu ntangiriro z’ukwezi kwa Kanama ubwo imvura yatangiraga kugaragara mu bice bitandukanye bigize akarere ka Gakenke ngo bamwe mu bahinzi babona badakwiye kuyipfusha ubusa kuko bavuga ko nubwo bahita batangira guhinga nta mpungenge bafite z’uko imyaka yabo ishobora kuzangirika. Ngo kuba imvura yaratangiye kugwa kare kandi nubundi igihe basanzwe bahingira gisa nk’aho cyegereje, ngo […]
Rwanda \ Rwanda agriculture \ Rwanda crop \ Rwanda hillside irrigation schemes \ Rwanda irrigation \ Rwanda Ngoma \ Rwanda production \ Rwanda programs \ Rwanda season \ Rwanda sun
Ngoma: Abahinzi batangaza ko kuba izuba ryaka kare bibatera igihombo kinini
Abahinzi bo mu karere ka Ngoma batangaza ko kuba izuba ryaka kare bibatera igihombo umusaruro bari biteze ntuboneke. Urwego rushinzwe ubuhinzi muri ngoma rwo rutangaza ko hari hatangiye gahunda yo guhangana n’iki kibazo cy’izuba ariko hagikenewe izindi mbaraga cyane mu kuhira hakoreshejwe amazi arimo ay’ibiyaga biri muri aka karere. Mu karere ka Ngoma harimo ibiyaga […]
agriculture \ Burera \ celebration \ culture \ production \ reduction \ umuganura day \ weather problem
Burera: Ngo umuganura usanze bafite umusaruro udahagije ariko bawushimira Imana
Bamwe mu baturage bo mu karere ka Burera batangaza ko umuganura w’umwaka wa 2014 usanze batarejeje bishimishije kubera izuba ryavuye kare rigatuma imyaka idakura neza. Ngo nubwo ariko bafite umusaruro mucye barawishimira bagashimira n’Imana yawubahaye. Tariki ya 01/08 mu Rwanda hose bizihiza umunsi w’umuganura. Umuganura w’umwaka wa 2014 ufite insanganyamatsiko igira iti “Umuganura inkingi yo […]
agriculture \ Crop \ hillside irrigation schemes \ Huye \ irrigation \ production \ programs \ season \ sun
Huye: Nyuma yo kwiyegereza amazi yo kuhira imusozi, ngo ubu icyo bakeneye ni ibigega biyabika
Abaturage bo ku gasozi ka Nyamabuye, mu mudugudu w’Akarambo ho mu Murenge wa Maraba, akarere ka Huye, babashije kwigereza amazi yo kuhira imyaka imusozi. Ubu bifuza uwabaha ibigega kibika ajya apfa ubusa , byanababashisha kuhira ahantu hanini kurusha ahasanzwe. Ubundi, aya mazi bayagejeje imusozi bifashishije impombo bagenda bungikanya. Bayita amazi ya Tewojene kubera ko uwitwa […]
Rusizi: Abaturage barasabwa guhangana n’ingaruka y’izuba ryacanye rikangiza imyaka
Hagamijwe kurebera hamwe uko igihembwe cy’ihinga cya 2014 B cyagenze no gufata ingamba z’igihembwe kizakurikiraho ,abayobozi bashinzwe ubuhinzi mu mirenge yose yo mu karere ka Rusizi barasabwa gukangurira abaturage kujya bitabira gukurikiza inama bahabwa zirebana no kubahiriza amabwiriza y’igihe cy’ihinga kuko ngo abatarayakurikije bagize ingaruka zikomeye muri iki gihembwe cy’ihinga nubwo abagerageje kuyashyira mubikorwa ngo […]
Kayonza: Bamwe mu baturage ngo bashobora kuzagira ibibazo by’inzara kuko izuba ryangije imyaka ya bo ku buryo bukomeye
Izuba ryinshi ryavuye muri imwe mu mirenge y’akarere ka Kayonza muri iki gihembwe cy’ihinga ryangije imyaka abaturage bari barahinze ku buryo bukomeye. Ibi ngo biteye impungenge kuko abaturage b’ako karere by’umwihariko abo mu bice bikunze kwibasirwa n’izuba bashobora kuzagira ibibazo by’inzara. Imirenge ya Murundi, Ndego, Murama, Mwili na Kabare yo muri ako karere ni yo […]
Gakenke: Abahinzi barashishikarizwa gushoka ibishanga
Mugihe igihembwe cy’ihinga C kigeze, abahinzi bo mu Karere ka Gakenke barashishikarizwa gushoka ibishanga kugirango bazashobore guhanga n’inzara ikunda kuranga ibihe by’impeshyi turimo kujyamo. Abahinzi rero bakaba basabwa gufata ibishanga neza babihinga kuko aribyo byonyine bigomba kuzabafasha muri cya gihe abazaba batabikoresheje neza bazaba barimo guhura n’ingaruka zo kutabona umusaruro uhagije. Umukozi ufite ubuhinzi […]
Kamonyi: Kutagira amazi ku gishanga cya Bishenyi kandi n’imvura yarahagaze, biteye impungenge ku musaruro uzavamo
Abahinzi bo mu gishanga cya Bishenyi gihuza imirenge ya Runda na Rugarika, bahangayikishijwe n’ikibazo cy’izuba ryacanye hakiri kare; bikaba bizatera imyaka ya bo kurumba kuko ngo n’amazi bategeganyaga kuvomereza agomeye. Iki gishangwa cya hegitari zisaga 50, gihingwamo na Koperative ubumwe igizwe n’abanyamuryango barenga 450; mu gihembwe cy’ihinga 2014B bakaba baragihinzemo imbuto y’ibishyimbo n’iya Soya. Ngo […]


text:
Umunyamakuru muri Gospel Kalinijabo Issa Noel yanditse indirimbo ihanurira Afurika ikaba yararirimbwe na bamwe mu bahanzi basanzwe bamenyerewe mu ndirimbo zihimbaza Imana (Gospel).
Iyi ndirimbo ya Issa Noel yise “Africa ihorere” ifite byinshi isobanuye ku mugabane wa Afurika ikaba yarasohotse ku wa gatanu tariki 28/3/2014, yumvikanamo abahanzi bato bafite impano nka Eddie Mico, Serge Iyamuremye n’abandi.
Kalinijabo Issa Noel yadutangarije ko iyi ndirimbo kuva ayanditse hashize imyaka ibiri akaba yarayitekerejeho cyane agendeye ku bibazo umugabane w’Afurika wagiye uhura nabyo.
Yagize ati: “Hashize imyaka ibiri nanditse iyi ndirimbo, nabitewe n’ibibazo mbona Afurika igenda ihura nabyo ni uko nsanga ngomba kuyaturiraho amagambo meza kuko Imana iyikunda, Afurika kandi ikaba yaba umuntu uwo ariwe wese mu buryo bw’umwuka”
Dore amwe mu magambo agize iyi ndirimbo
Inyikirizo: Africa ihorere izuba rirakurasiye x2 Africa ihorere dore Imana irakwibutse.
Ihorere Ihorere Ihorere ooohh!!! Africa!!!
- Imyaka ibihumbi n’ibihumbagiza afrika wajyanywe bunyago abana bawe baratorongeye,bahinduwe nk’ibisimba bazirikwa iminyururu barababazwa bikomeye ,bajugunywe mu nyanja nini cyane batatanirizwa mu mahanga ya kure, n’ubwo umuco wakomeje kuba umwe ikirangantego cyo cyari imirimo y’agahato. Africa warashinyaguriwe! (Charles)
- Umunsi ku munsi numva amajwi y’impinja ziririra mu bisiza bya ya misozi miremire itatse afrika , numva gutaka kw’abato n’abakuze , bashenjaguwe n’agahinda , urwijiji rushyizweho iherezo dore umucyo urakurasiye. (Diane)
- Dufatane urunana nk’abanyafrika dusenyere umugozi umwe, ingobyi yaba sogokuruza umugabane ukikijwe n’iyindi, ariko watereranywe nk’ikibindi cyajugunywe n’uwakibumbye eehehhhehhh ariko wowe Mana, tuziko utubereye maso , bagusebeje ko wirabura , ariko ukeye mu mutima , kuko ufite Imana muri wowe dukore dukore dore umucyo uraturasiye.Ehehheheh yeyeee!!!!!!!! (Sam).
- Bana b’afrika ni mucyo duhaguruke ehhh!!!amahanga yose agiye kumenya ikiturimo,oohhoouuhh!!! ibyo nibyo bizababera umugisha, kubazabyemera. (serge)
- Africa simameni tupendane tusiuwane, Utamaduni wetu ulikua kupendana, let’s do so, don’t kill each other, umoja wetu ni nguvu zetu , Africa arise it’s your time to shine. (Eddie Mico).
Share and Enjoy


text:
Rwanda | Gakenke: Abaturage bageze kure biyubakira ibiro by’akagali ka Rusagara
Akagali ka Rusagara ni kamwe mu tugali two mu Karere ka Gakenke katagiraga ibiro gakoreramo. Abaturage b’ako kagali kabarizwa mu Mujyi wa Gakenke bashyize imbaraga hamwe batangira kwiyubakira biro y’akagali.
Umunyamabanga Nshingwabikorwa w’Umurenge wa Gakenke, Gasasa Evergiste asobanura ko ku bufatanye n’abaturage bamaze gukoresha amafaranga agera kuri miliyoni 2.5 yatanzwe n’abaturage. Ayo mafaranga yaguzwe amabuye, amatafari kandi anishyurwa abakozi bakora kuri iyo nyubako.
Iyo nyubako igaragara ko nini yubanzwe mu matafari n’icyondo, igeze ku bwuzure. Ikigaragara, hasigaye amabati yo gusakara. Biteganyijwe ko ayo mabati azatangwa n’akarere mu minsi iri imbere.
Mu nama yateranye tariki 06/11/2012, Guverineri w’Intara y’Amajyaruguru, Bosenibamwe Aimé yasabye abayobozi b’uturere kongera ingufu mu gushakira utugari ibiro byo gukoreramo bitarenze umwaka wa 2013.
Yibukije abo bayobozi ko bagomba gukomeza ubuyobozi bw’ utugari n’imidugudu babufasha kubona ibikoresho by’ibanze birimo impapuro n’amakaramu kuko iyo babibuze bituma basaba umuti w’ikaramu (ruswa).
Muri uyu mwaka wa 2012-2013, biteganyijwe ko biro z’utugari 15 two mu Karere ka Gakenke zizubakwa.


text:
Abaganga bavuga ko hari impamvu nyinshi zituma abagore batwite bibasirwa n’indwara ya malariya muri ibyo bavuga ko ubusanzwe uturemangingo tw’umubiri dusanzwe dukora abasirikare barinda umubiri ntituba tugifite ingufu mu kurinda umugore utwite.
Iri gabanuka ry’abasirikare bakomoka ku turemangingo rituma ibyago by’umugore utwite byo kwibasirwa na malariya byiyongera kuko abasirikare bakagombye gufasha umubiri we kurwanya iyinjira ry’udukoko twa malariya baba bagiye no kurinda umwana aba atwite nk’uko Dr Gedeon André Mulumba Mukendi, ushinzwe serivisi zifasha abagore batwite mu bitaro bya ADEPR Nyamata abitangaza.
Ati “ Si ibyo gusa bituma indwara ya malaliya yibasira abagore batwite ku buryo buyoroheye, kuko iyo umugore atwite ya ngobyi y’umwana (placenta) ikozwe mu buryo ibasha kwakira udukoko dutera malariya mu buryo bworoshye kuko ibice biyigize bigenda biha urwaho udukoko twa malariya kwinjira mu buryo bworoshye”.
Dr. Gedeon avuga ko iyo umugore agize ibyago byo kurumwa n’umubu w’ingore ukwirakwiza malaliya ukamushyiramo udukoko tuyitera mu maraso, utwo dukoko duhita twirukira mu ngobyi (placenta) aho dusanga twatundi twari tuhasanzwe maze tukororoka vuba kandi ku buryo bwihuse akaba ari nabwo utwo dukoko dutangira kwibasira umugore utwite n’uwo atwite.
“Udukoko twa malariya duhita dusiba imiyoboro ivana umwuka mwiza duhumeka (oxygene) mu mubiri w’umubyeyi uyigeza ku mwana, Ku mubyeyi nawe ni ho atangira kugira ikibazo cyo kubura amaraso ndetse n’umwuka mwiza duhumeka (oxygene) mu maraso ye ikagabanuka ari nayo mpamvu ituma umubyeyi utwite iyo afashwe na malariya ihita imumerera nabi ndetse we n’uwo atwite bakaba bahasiga ubuzima iyo ativuje hakiri kare kandi neza”.
Umugore utwite iyo arwaye malariya agerwaho n’ingaruka nyinshi zirimo kugira amaraso makeya (anemie), kugira umuriro mwinshi, kugabanuka kw’isukari mu mubiri, kugira amazi mu bihaha, kuzahara mu gihe cyo kubyara, bikaba byanamuviramo kuva cyane ndetse no gupfa rugeretse iyo adakurikiraniwe hafi kandi neza.
Udukoko dutera malariya ( plasmodium Falciparum), dutuma umugore utwite ajya ku bise igihe cyo kubyara kitaragera maze bigatuma abyara umwana utagejeje igihe cyangwa se akabyara umwana wamaze gupfira mu nda. Uku kwiyongera kw’ibise kukaba guturuka ahanini ku kwiyongera gukabije k’umuriro mu mubiri. Na none bikunze kugaragara ko umubyeyi wahuye na malariya atwite abyara umwana unaniwe ndetse udafite umwuka uhagije ku buryo mu gihe atitaweho n’abaganga ashobora no gupfa mu gihe hatabaye imbaraga z’abaganga mu kumuha umwuka.


text:
Mu karere ka Rubavu haravugwa umwuzure wibasiye imirenge itatu, bitewe n’ imvura yaguye ahagana i saa saba, mu gihe abantu bitegura kwitabira ibiganiro byo mu gihe cy’icyunamo.
Nk’uko twabitangarijwe n’Umunyamakuru uri i Rubavu, Maisha Patrick, mu imirenge yibasiwe ni Kanama, Nyakiriba na Nyundo biturutse ku mvura nyinshi yaguye umugezi witwa Buceri wuzura utera isanteri ya Mahoko ku buryo inzu zarengewe n’amazi izindi zirasenyuka.
Abantu ngo bagerageje gupfumura inzu ngo barebe ko babasha kugira ibintu barokora. Kugeza ubwo hakorwaga iyi nkuru byari bitaramenyekana niba hari abantu bahitanywe n’uyu mwuzure.
Umuyobozi ushinzwe imibereho myiza y’abaturage mu Murenge wa Kanama, Jeannette Uwajeneza, yatangaje ko ikiraro cy’umugezi wa Karambo cyasenyutse. kikaba cy Iki kiraro kikaba cyari gifatiye runini abaturage bo muri Kanama mu guhahirana n’utundi duce.
Uwajeneza yatangaje ko usibye inzu zagiye zisenyuka, ntiharagaragara ibindi byahitanywe n’umwuzure.
Mu kwezi kwa Kane igihe imvura iba igwa ari nyinshi, Akarere ka Rubavu gakunze guhura n’ibibazo by’umwuzure biterwa n’umugezi wa Sebeya n’utundi tugezi tuwushamikiyeho, no mu Ugushyingo umwaka ushize wahitanye abantu.
Amafoto/ Maisha Patrick


text:
Posted on 02 September 2012
Tags: amata, avuga, inka, kubera, litiro, muri, ngo, nka, Rwanda against, Rwanda aid, Rwanda girinka program, Rwanda malnutrition, Rwanda Nyagatare, ubu, Umuryango
Umusaza wo mu kigero cy’imyaka nka 60 witwa Habiyakare François Xavier, umujyanama w’ubuzima mu Murenge wa Tabagwe mu Karere ka Nyagatare, aratangaza ko kubera inka yakuye muri gahunda ya “Gira inka mujyanama” kuri ubu akamira abaturanyi mu rwego rwo kurwanya imirire mibi kandi na we ngo ikaba imaze kumufasha kwiteza imbere.
Uyu musaza avuga ko koperative yamuhaye inka ihaka, kuri ubu ngo ikaba ikamwa litiro 10 z’amata ku munsi. Akomeza avuga ko muri izo l 10 agurishaho ebyeri gusa andi akifashishwa muri gahunda yo kurwanya imirire mibi mu baturanyi.
Mu buhamya yatanze, ubwo abajyanama b’ubuzima ba Tabagwe bari mu birori byo kwishimira ibyo bamaze kugeraho kuri uyu wa 31/08/2012, Habiyakare akaba yatanze urugero rw’umubyeyi utishoboye uherutse kwibaruka umwana akaba yaramwemereye litiro imwe y’amata ku munsi.
Kubera ko akama litiro eashanu mu gitondo akongera gukama izindi eshanu ku mugoroba, akomeza avuga ko amata akama mu gitondo yayahariye abana bamuzanira ubwatsi. Ati “bazana ubwatsi bagacyura amata nta kindi kiguzi.” Ayo akama ku mugoraba ngo ni yo akuramo litiro 2 agurisha kugera ngo akemure utubazo two mu rugo n’aho andi bakayanwa dore ko afite umuryango munini w’abantu umunani.
Icyo yishimira kurusha byose ariko ngo akaba ari uko umuryango wo ufite ubuzima buzira umuze abikesheje iyo nka. Yagize ati “Kubera ko mfite umuryango w’abantu umunani, niushyuye ibihumbi 24 bya mutual. Byose mbikesha inka nahawe.”
Uretse gukamira abaturanyi no gushingana umuryango mu bwisungane mu kwivuza, uyu musaza anavuga ko iyo nka yamwongereye cyane umusaruro w’ubuhinzi. Avuga ko akarima yari afite ahinga keragamo umufuka umwe w’ibigori none kubera ifumbire ituruka ku nka yakuye muri “Gira inka mujyanama”, ubu ngo yeza imifuka itanu y’ibigori. Ati “Ubu gahunda mfite n’ugukomeza gufata iyi nka neza ikampa amafaranga yo gukora utundu dushinga twanteza imbere.”
Posted on 24 August 2012
Tags: abaturage, aka, akarere, avuga, bafite, gahunda, iyo, karere, muri, nbsp, Rwanda, Rwanda habitation, Rwanda Ngororero, Rwanda program, Rwanda village
Mu karere ka Ngororero ingo zirenga ibihumbi 7800 ngo zituye ahantu habi bahanamye ku misozi cyangwa munsi yayo kuburyo bafite ibyago byo guhura n’ibiza nkuko bikunze kugaragara muri aka karere bityo bakaba bagomba kwimurwa.
Amakuru dukesha umuyobozi w’akarere ka Ngororero bwana Gedeon Ruboneza avuga ko aka karere gafite umubare munini w’abaturage bafite icyo kibazo mu turere twose tw’u Rwanda. Kuri ubu, ngo gahunda akarere gafite ni uko abatuye ahantu nkaho bagomba kwimurwa mbere y’uko hongera kuza ibihe by’imvura nyinshi mu rwego rwo kwirinda impfu z’bantu no kwangirika kw’ibintu byabo.
Amazu ni kimwe mubikunze kwibasirwa n’ibiza
Nubwo abayobozi bafashe izo ngamba, muri aka karere haracyagaragara abaturage batitabira iyo gahunda kandi bafite ubushobozi nkuko bigaragara. Ntawuryiha Pascal utuye mu murenge wa Gatumba yemeza ko hari abaturage bakerensa ibintu bibwira ko nta ngaruka cyangwa bagategereza ko Leta ibubakira nyamara nyuma bahura n’ingaruka bagahita bajya mu midugudu.
Umuyobozi w’akarere akaba avuga ko iyo gahunda agomba kubahirizwa kuko iyo abaturage bapfuye hahomba igihugu. Avuga ko abafite ubushobozi bagiye gukurikiranwa bakubaka mu midugudu naho abatishoboye bagahabwa inkunga zo kubagurira ibibanza ndetse bakanahabwa umuganda wo kwikorera ibyo bari bubakishije bigezwa aho bazubaka ku mudugudu.
Mugihe cy’imvura bita itumba giheruka, amazu, imyaka ndetse n’amatungo by’abaturage batuye kuri ubwo buryo byaratikiye ndetse n’abantu 4 bahasiga ubuzima, bityo ibi bikaba bigomba gukemurwa hakiri kare. Muri rusange, mu Rwanda hose abagera kuri 36 bapfuye bishwe n’impanuka zituruka kubiza.
Posted on 23 August 2012
Tags: ari, bukene, gahunda, girinka, inka, kuko, kuri, muri, ndetse, ngo, Rwanda, Rwanda against, Rwanda aid, Rwanda Girinka, Rwanda Nyabihu, Rwanda people, Rwanda Poverty, Rwanda program
Bakomeje kwitabira gahunda yo kuziturira bagenzi babo b’abakene inka kugira ngo bafatanye kwizamura bahashye ubukene burundu
Inka 11 nizo zazituriwe abatishoboye mu murenge wa Rurembo kuri uyu wa 21/8/2012. Izi nka zikaba zarazituwe n’abaturage borojwe muri gahunda ya Girinka,bakaziha bagenzi babo batishoboye nyuma y’aho izo bari barahawe zari zimaze gutanga umusaruro.
Bamwe mu bazituye n’abazituriwe inka, bishimiye icyo gikorwa dore ko bavuga ko ari igikorwa kibafasha gufatana urunana mu rugamba rwo kurwanya ubukene no guharanira iterambere rirambye. Mukansonera Daphrose n’umwe mu bazituriye bagenzi babo inka. Nyuma yo kuyiha Butera Alexandre baturuka mu Kagari kamwe ka Gitega,umudugudu wa Kagusa yatangaje ko ashimishijwe no guha mugenzi we inka kuko azi neza icyo yamumariye akabasha kugenda yikura mu bukene.
Yongeyeho ko atakibura ifumbire ndetse bimufasha no mu buhinzi bwe ndetse n’imibereho yo mu rugo rwe. Yavuze ko inka yamugejeje kuri byinshi: yeza ibigori byinshi,amata anywa akanagurisha ndetse ngo ahaho abana b’abaturanyi kuko ngo akama litiro 4 mu munsi. Kuba atanze inka ngo akaba asanga ari igikorwa kiza cyane kuko bizafasha na mugenzi we kwizamura,nawe akazayiha undi bityo bityo bagakomeza inzira yo kwikura mu bukene.
Alexandre Butera, umwe mu bahawe inka,yavuze ko inka izamufasha muri byinshi ngo kuko ariwe mu mudugudu wabo utagiraga inka. Ikazamufasha mu iterambere abasha kubona ifumbire,amata ndetse n’amafaranga. Yongeyeho ko ashimira cyane ubuyobozi bumuhaye inka.
Uyu muhango wo gutanga inka ukaba warayobowe n’umuyobozi wungirije ushinzwe ubukungu n’iterambere mu karere ka Nyabihu Mukaminani Angela.washimiye aborojwe muri gahunda ya Girinka ; kuko biteje imbere bahereye ku nka bahawe na Perezida wa Repuburika.
Yababwiye ko koroza abandi ari igikorwa cyiza cyo kwibuka aho bari bari bityo kwitura ko ari ukuziturira mugenzi wabo ukennye. Yasabye abahawe inka kuzifashisha maze bakikura mu bukene bazibyaza umusaruro mwiza. Yavuze ko ifumbire bazabona izabafasha kweza, amata akazabafasha kurya neza ntabwaki. Yabasabye kandi kujya bagaburira neza inka bahawe no kuyivuza igihe irwaye bagahita babimenyesha veterineri akabafasha.
Mu mwaka w’imihigo wa 2011-2012,mu karere ka Nyabihu hakaba haratanzwe inka 721 muri gahunda ya Girinka. Kugeza ubu nyuma y’amezi agera kuri 2, umwaka w’imihigo urangiye,bakaba bamaze gutanga inka 106 ziyongera kuri 721 zari zaratanzwe umwaka ushize. Ikigamijwe akaba ari uko gahunda ya Girinka yagera kuri buri wese yafasha kwikura mu bukene kugira ngo ubukene buhashywe burundu.
Posted on 16 August 2012
Tags: Amajyaruguru, ibikorwa, Intara, iyi, Kabagamba, Kamugeni, midugudu, murenge, muri, Rwanda development, Rwanda habitation, Rwanda Northern, Rwanda province, Rwanda villages, Ryambungira
Umunyamabanga nshingwabikorwa w’intara y’Amajyaruguru Deogratias Kabagamba aravuga ko imidugudu ya Ryambungira na Kamugeni mu karere ka Musanze itanga icyizere cy’ejo hazaza heza, bitewe n’ibikorwa bitandukanye byashyizwe muri iyi midugudu yari ikennye kurusha iyindi.
Umudugudu wa Ryambungira mu murenge wa Shingiro na Kamugeni mu murenge wa Kimonyi yari ikennye cyane. Nyamara ibikorwa byo gutanga inka ku batuye iyi midugudu, kuhakora imihanda, kubaka za biogas n’ibindi ngo byaba byerekana ko iyi midugudu ishobora kuzaba yihagazeho mu bihe biri imbere.
Kuri uyu wa 14/08/2012 Kabagamba yagize ati: “iyi midugudu ishobora kuzaba iruta imwe mu mijyi mito tubona mu gihugu mu gihe ibikorwa byakomeza gutera imbere ku rugero rwiza”.
Mu bindi bikorwa biri gukorwa muri iyi midugudu muri gahunda y’amajyambere akomatanyije twavuga nko kuhatera ibiti bivangwa n’imyaka, kubaka za rondereza zo mu makoro, kuhubaka igikumba cy’inka ndetse n’ibindi.
Abayobozi batandukanye ku rwego rw’intara y’Amajyaruguru ndetse n’akarere ka Musanze, bavuze ko ibikorwa by’umushinga w’amajyambere akomatanyije (IDP) mu murenge wa Shingiro na Kimonyi bigenda neza, gusa akarere gasabwa gukomeza kubikurikirira hafi.
Posted on 16 August 2012
Tags: ariko, avuga, gutura, imiturire, karere, kwimuka, midugudu, muri, nbsp, nta, Rwanda habitation, Rwanda infrastructure, Rwanda Kamonyi, Rwanda program, Rwanda villages
Nubwo hirya no hino mu midugudu hateganyijwe amasite yo gutura mu midugudu, usanga abitabira kuyaturamo ari abubatse bwa mbere. Abasanzwe batuye bo bavuga ko babuze ubushobozi bwo kwimuka ngo basange abandi mu midugudu.
Gahigi calaveri wo mu kagari ka Ngoma ,umurenge wa Nyamiyaga, avuga ko aho atuye hatakaswe umudugudu. Muri gahunda ya leta , na we agomba kwimuka agasanga abandi mu mudugudu. Ariko avuga ko nta bushobozi yabona bwo kuhagura ikibanza no kucyubaka.
Uwo musaza ngo yiyemeje kuguma aho atuye n’ubwo nta bikorwa remezo bizamugeraho, ariko nta kundi yabigenza. Aragira ati “keretse Leta ibigize agahato, umuntu yasenya akagenda ariko nta n’uwabasha kubaka inzu nk’iyo yari asanganywe”.
Ibibazo by’ubushobozi buke babishingira ku kuba abafite amasambu ku midugudu batemera ingurane y’ubutaka, bose bakaba bashaka iy’amafaranga.
Rwizihirwa Innocent, ushinzwe imiturire mu karere ka Kamonyi, avuga ko bashyira ingufu mu gushishikariza abubaka muri kino gihe, gutura mu midugudu. Naho abasanzwe barubatse, ntibabibahatira; ariko uwo inzu isenyukiyeho ntibamwemerera kuyisana. Bamusaba kwimuka akajya mu mudugudu.
Muri raporo y’ukwezi kwa 6/2012, muri kano karere, gutura mu midugudu byari biri ku kigereranyo cya 64%. Akarere kakaba gatanga inkunga yo gutunganya site z’imidugudu kahageza ibikorwa remezo nk’imihanda, amazi n’amashanyarazi, kuri ubu bakaba bafite site zigera kuri 93 mu karere kose.
Posted on 16 August 2012
Tags: ari, buhendutse, cyane, iyo, kandi, kuko, muri, ngo, ntara, Rwanda Dubai, Rwanda eastern, Rwanda immigration, Rwanda increasing, Rwanda province, ubutaka
Abaturage batari bake mu Rwanda ngo bagambiriye kwimukira mu Ntara y’Iburasirazuba kuko bamaze kumenya ko ubutaka muri iyo Ntara buhendutse, ndetse bamwe ngo basigaye bahita ko ari i Dubayi bakwiye kujya gushakira amakiriro.
Koko rero ngo muri iyo Ntara haracyaboneka ubutaka bwo guhinga ku kiguzi kiri hasi cyane y’uko ubutaka bugurwa ahandi mu gihugu. Ibi kandi ngo bigaragazwa n’imibare iri hejuru y’abimukira muri iyo Ntara kuko abayobozi b’Intara y’Iburasirazuba bavuga ko abaturage basaga 33.1% bose muri iyo Ntara ari abimukira baturutse ahandi mu gihugu, cyane cyane mu Ntara y’Amajyaruguru.
Aba bimukira ngo nibo bakurura bene wabo iyo basigaye bakababwira ko bimukiye mu Burasirazuba bahabona ubutaka buhendutse kandi bwera. Bamwe ndetse ngo bababwira ko bageze i Dubai. Umujyi wa Dubai usanzwe ari ihuriro rikomeye ry’ubukungu kuko uberamo ubucuruzi bukomeye.
Abazi abimukira muri iyo Ntara baravuga ko abenshi muri bo babaye abakungu kuko bahinga cyane kandi ubutaka bukaba bucyera neza, bityo ngo aho bageze bakaba bahashinga imizi bifuza no kuhagira amaboko bahazana abo baziranye.
Hari abavuga ko impamvu ubutaka bwo mu Burasirazuba buhendutse ari uko iyo Ntara isanzwe idatuwe cyane, kandi abenshi bayituye bakaba ari aborozi bafite inzuri nini bashobora kugurishaho uko bakeneye agafaranga kandi bakagira ubutaka basigarana.
Aba bimukira cyakora baratungwa agatoki kuba bari mu badindije gahunda yo guca Nyakatsi kuko bagenda bagondagonda inyubako zidakomeye, ndetse ngo hamwe na hamwe banagaragara mu bahungabanya umutekano dore ko baba batazwi na benshi, aho bashatse kwiyoberanya bikaborohera.
Posted on 15 August 2012
Tags: abaturage, akarere, dufite, hari, imiturire, kuko, Muhanga, muri, nbsp, Rwanda bad habitation, Rwanda housing, Rwanda leaders, Rwanda Muhanga, Rwanda program, Rwanda responsibilities, turere
Akarere ka Muhanga kaza ku mwanya wa mbere mu turere dufite abaturage batuye nabi mu ntara y’Amajyepfo ndetse kakaza no mu turere turi ku isonga mu dufite imiturire idahwitse ku rwego rw’igihugu cyose.
Ubuyobozi bw’aka karere bukaba busobanura ko kugeza magingo aya ibi biterwa ahanini n’uko inzego z’ibanze zitari gukora uko bikwiye kuko ngo hari utundi turere duteye nabi nka Muhanga ndetse tukaba twari dufite imiturire nayo itari myiza nyamara kugeza ubu bakaba barabashije gusohoka muri iki kibazo.
Hashize igihe akarere ka Muhanga gakomeje kuvugawaho iki kibazo cy’imiturire mibi kuko usanga hari n’abaturage bagiye bahitanwa n’inkangu biturutse kuri iyu miturire. Aka karere kandi kanaje no mu myanya ya mbere mu gihugu mu turere dukennye kurusha utundi. Ibi bikaba bifitanye isano n’iyi miturire.
Raporo igaragazwa n’intara y’Amajyepfo igaragaza ko muri iyi ntara abaturage batuye nabi kuburyo bashobora kuhasiga ubuzima hatagize igikorwa vuba na bwangu bagera hafi ku bihumbi 25, akarere ka Muhanga konyine kakaba kihariye abarenga icyakabiri cy’ababarwa mu ntara yose kuko gafite abaturage bagera hafi ku bihumbi 13 bagomba kwimurwa vuba na bwangu.
Umuyobozi w’aka karere Mutakwasuku Yvonne avuga ko ikibazo gihari ari imikorere mibi y’abayobozi b’inzego z’ibanze.
Mutakwasuku ati: “Nko mu murenge wa Kabacuzi twajyanyeyo amashanyarazi yadutwaye miliyoni 950, ni ukuvuga ngo imari twashoye yarahombye kuko twayabahaye tuzi ko hari icyo azabafasha gutera imbere, ikibazo singishyira ku baturage kuko iyo bakoreshejwe barakora, iyo tumaze imyaka itatu hari site ikaswe ngo yubakwe, bikarangira itubastwe hari ikibazo kiba kiri mu bayobozi”.
Nyamara abakora muri izi nzego zatunzwe agatoki ntibemeranya n’uyu muyobozi kuko bo bavuka ko ikibazo nyakuri gihari ari ukutabona ibikoresho bihagije.
Umuyobozi w’aka karere ariko avuga ko iki kibazo cy’amazi n’amabuye ari urwitwazo kuko muri gahunda yo guca nyakatsi hari aho abaturage bakuraga ibikoresho byo kwiyubakira muri kilometero zirenze umunani. Akaba ashingira no ku ngero z’utundi turere dufite imiterere mibi nk’iy’akarere ayoboye ariko bo bakaba bamaze gusohoka muri iki kibazo kubera ingufu abayobozi n’abaturage bashyizemo.
Posted on 15 August 2012
Tags: abana, Bambino, bana, Hotel, iyi, mikino, muri, ngo, Rwanda bambino, Rwanda caring, Rwanda children, Rwanda hotel, Rwanda Rwanda, Rwanda talents, ubumuga, umwana
Abana bagiye gutezwa imbere hifashishijwe imikino
Ubuyobozi bwa hotel Bambino buravuga ko burimo gutegura amarushanwa y’abana binyuze mu mikino itandukanye, hagamijwe kwita ku bana cyane cyane bibanda ku bana badafite amikoro ndetse n’ababana n’ubumuga.
Nyuma y’aho bimaze kugaragara ko hirya no hino hari abana bakomeje kwiyongera mu mihanda rimwe na rimwe bakabiterwa n’uko baba batabonye impanuro z’ababyeyi, hotel Bambino ivuga ko ishaka kugira uruhare rugaragara mu kwita kuri aba bana bakomeje kwirukira mu muhanda.
Abana bose baba ababana n’ubumuga cyangwa abazima bazajya bahabwa amahirwe muri iyi mikino
Mukamusoni Sylvie umuyobozi wa hotel Bambino, avuga ko bateganya gukorana n’ibigo bisanzwe byita kuri aba bana bo mu muhanda, ndetse n’abantu cyangwa ababyeyi bafite abana bafite ubumuga kugirango bajye bazanwa kuri hotel Bambino mu mikino itandukanye.
Muri iyi mikino hazajya hatangwamo ibihembo ku bana bazajya bayitabira. Ibi kandi ngo bizanafasha kumenya impano umwana aba yibitsemo bityo afashwe mu kuyizamura, ngo kuko akenshi ukunze gusanga muri ibi bihugu byacu umwana bamuhitiramo ibyo agomba kuzakora, nyamara umwana ariwe wakagize uruhare mu kugaragaza ibyo ashoboye bityo akabifashwamo.
Mukamusoni umuyobozi wa hotel Bambino avuga ko iyi hotel ijya kujyaho ngo n’ubundi yari igamije guteza imbere imibereho myiza y’umwana, ariko izi ntego ntirazigeraho ubu ngo nibwo yifuza ko zajya mu bikorwa.
Agira ati “Bambino n’izina ry’igitariyani risobanura umwana, niyo mpamvu twatangije iyi hotel kugirango abantu bajye baza kuharira baze kuhanywera ariko dushaka ko bajya bahazana abana bato kuhakinira bakanahungukira byinshi”
Muri hotel Bambino hasanzwe habera imikino y’abana mu gihe cy’ibiruhuko, ariko ubu noneho ngo bigiye gushyirwamo imbaraga kugirango umwana w’umunyarwanda ajye abasha kugaragaza impano ye akiri muto.
Biteganyijwe ko abazitabira iyi mikino, bazayitangira tariki ya 26/08/2012, hakaba hateganyijwe ibihembo bitandukanye ku bana bazayitwaramo neza.
Posted on 05 August 2012
Tags: amatafari, amategura, buri, gahunda, Kayonza, muri, ngo, rwamagana, Rwanda Districts, Rwanda eastern, Rwanda habitation, Rwanda province, Rwanda village, Twa, Uturere
Ngo hari Uturere twafashe umurongo mwiza mu guteza imbere imiturire mu midugudu
Umuyobozi wa gahunda ishinzwe guteza imbere imiturire myiza mu cyaro aranenga abayobozi b’Uturere twa Kayonza na Rwamagana ko bagenza biguru ntege gahunda yo gutuza abaturage mu midugudu kandi barahawe ibikoresho n’amafaranga byo gukoresha imirimo y’ibanze abaturage bakeneye ngo bubake mu midugudu.
Mu nama yahuje abayobozi b’ibanze mu Ntara y’Iburasirazuba kuwa 3 Kanama 2012 bagamije kureba uko gahunda ya leta yo gutura mu midugudu ishyirwa mu bikorwa, bwana Kampayana Augustin uyobora gahunda ishinzwe guteza imbere imiturire myiza mu cyaro yanenze ko mu Turere twa Kayonza na Rwamagana bataragira icyo bakora kigaragara kandi aribo bahawe ibikenewe mbere y’abandi mu Rwanda.
Ubu mu gihugu cyose harahugurwa abakozi muri buri Karere bazajya bakoresha imashini zibumba amatafari n’amategura ku buryo bworoshye kandi buhendutse. Uturere twa Kayonza na Rwamagana turi mu twahuguwemo abakozi mbere y’abandi mu gihugu, nyuma hakurikiraho utwo mu Ntara y’Amajyepfo, ubu hakaba hatahiwe Iburengerazuba.
Uturere twa Ngororero na Nyabihu twahuguwe nyuma ngo twamaze kuzuza inyubako nke za mbere mu gihe Kayonza na Rwamagana ngo bataragira inyubako n’imwe batangira no gushingira umusingi.
Muri iyi gahunda ngo buri Karere kahawe imashini zibumba amatafari n’amategura zingana n’umubare w’Imirenge buri Karere gafite, banahabwa amafaranga akabakaba miliyoni 8 (7,900,000 Rwf) yo guhemba abakozi bahuguriwe gukoresha izo mashini zibumba amatafari n’amategura. Kugera uyu munsi ariko ngo ntacyo abayobozi b’Uturere twa Kayonza na Rwamagana barabyaza ubwo bushobozi bahawe.
Kubwa Kampayana ati “Utu Turere dukwiye kutwambura ibyo bikoresho bigahabwa abafite ubushake bwo kubibyaza agaciro.”
Kampayana Augustin n’abo bakorana muri iriya gahunda bavuga ko imwe muri ziriya mashini ngo yabumba amatafari 300 n’amategura 300 buri munsi, buri Karere kakaba gashobora kubona ibikoresho byakubaka inyubako 15 buri kwezi.
Bamwe mu bayobozi b’Uturere bari muri iyo nama ariko bavugaga ko ngo izo mashini zibumba amatafari n’amategura macye cyane kurusha ayo abazitanze bavuga. Aya make ariko nayo ngo ntarabyazwa umusaruro mu Turere tumwe na tumwe.
Posted on 01 August 2012
Tags: amabati, amategura, ari, gahunda, gutuza, kandi, leta, midugudu, MINALOC, muri, Rwanda construction, Rwanda housing, Rwanda Rwanda, Rwanda village
Muri gahunda ya leta yo gutuza abaturage mu midugudu, ministeri y’ubutegetsi bwa leta (MINALOC) irashishikariza abayobozi b’uturere two mu Ntara y’ i Burengerazuba gutangira gahunda yo gusakaza amategura no kubakisha amatafari kuko ari byo bihendutse kandi bikaboneka mu Rwanda.
Umuyobozi ukuriye ishami rishinzwe imiturire mu cyaro muri MINALOC Augustin Kampayana ubwo yari ari mu nama yateguwe n’inama y’igihugu ishinzwe kwihutisha gahunda yo gutuza abaturage mu midugudu, yavuze ko leta yatangiye gahunda yo gusakaza amategura kubera ko amabati ahenda kandi agasaza vuba. Usibye n’ibyo kandi, Kampayana avuga ko kuba amategura akorerwa mu Rwanda byaba n’intandaro yo kubonera imirimo urubyiruko rw’u Rwanda muri gahunda ya Hanga Umurimo:
“Urubyiruko rwacu, abari n’abategarugori, iyo bari mu makoperative bakabumba amategura binjiza amafaranga. Icyo gihe rero tuba duhanze umurimo. Icya kabili amategura araramba. Niyo ubonye atangiye gusaza ushobora kuyasiga irange, kandi biranoroshye kubatuye mu kabande iyo bagiye gutuzwa mu midugudu basanzwe basakaje amategura bashobora kuyakuraho bakayimukana, leta inafite ingamba zo kugabanya imari ikoreshwa mu gutumiza ibikoresho hanze (nk’amabati) mu gihe dushobora gukoresha iby’iwacu. Ikindi kwimukana amabati bituma yangirika kubera imisumari bikaba ngombwa ko ugura andi mashya.”
Umuyobozi muri MINALOC ushinzwe imiturire mu cyaro akomeza asobanura ko gusakaza amategura atari itegeko ahubwo ari ingamba yafashwe na leta y’u Rwanda kugira ngo irusheho kunoza gahunda yo gutura mu midugudu hakoreshejwe ibikoresho bikomeye, bihendutse kandi bikorerwa mu Rwanda tutibagiwe ko n’amategura atuma mu nzu hadashyuha cyane nk’amabati.
Ni nayo mpamvu mu turere twose hagejejwe utumashini tubumba tukanokora amatafari, ariko ikibazo cyagaragajwe mu nama nuko utwo tumashini henshi tudakoreshwa, mu Ntara y’i Burengerazuba ho impamvu ikaba ari ukubera ko nta butaka bwo kumbamo amatafari n’amategura bupfa kuhaboneka cyane cyane mu turere twegereye ikiyaga cya Kivu.
Ibi ariko ngo nti byari bikwiye kuba impamvu yo kuzarira muri gahunda yo gutuza abantu mu midugudu kuko aho ubutaka butari bashobora no kugura ibikoresho hanze, cyangwa se bagakoresha n’ibihari. Aha Kampayana yatanze urugero ku karere ka Nyamasheke aho bubakisha imbaho kandi ugasanga amazu ameze neza.


text:
Abagore baryoherwa n’imibonano mpuzabitsina mu buryo butandukanye ariko nugenzura neza uzasanga uburyo bagaragazamo ibyishimo byabo budatandukanye cyane kuko ibikubiye muri iyi nkuru tugiye kubagezaho byo ni rusange.
Iyo umugore yishimiye uburyo ateye akabariro,umugabo nawe arabimenya kuko umugore abimwereka muri ubu buryo:
Mu gihe cyo gutera akabariro abagore benshi iyo banyuzwe n’uburyo bayikozemo usanga basakuza mu gihe cyo kuyikora. Uku gusakuza ntabwo baba basakuza cyane ahubwo baba baniha buhoro buhoro ariko hari n’abo ibyishimo birenga bagasakuza cyane.
Kumwenyura mu gihe cyo gutera akabariro nacyo ni ikindi kimenyetso gishobora kukwereka ko umugore yishimimye kuko iyo witegereje mu maso ye ubona hakeye kandi hagaragaza ibyishimo. Ubundi nanone iyo umugore yishimiye uburyo ateyemo akabariro, usanga afite amasoni yo kureba mu maso uwo bakoranye icyo gikorwa haba mu gihe batararangiza na nyuma yo kurangiza.
Umugore wishimiye icyo gikorwa kandi ntatana no gushimira uwo bamaze gufatanya ibyishimo kuko akenshi iyo abonye umugabo arangije kandi nawe akumva anyuzwe rwose ahita abwira umugabo mu ijwi rituje ati”urakoze”. Iyo atabashije kubivuga atyo ahita amusoma ku munwa nacyo ni ikimenyetso cy’uko yishimye.
Guceceka umwanya munini ntacyo umugore avuga nyuma yo kurangiza gutera akabariro nabyo ni ikindi kimenyetso kuko burya biba byamurenze yabuze uburyo ashimiramo. Guseka ubusa nacyo ni ikindi kimenyetso gishobora kugaragaza ibyo byishimo kuko iyo umugore arebanye n’uwo bamaze kwishimishanya arisetsa kandi ntiyapfa kubikora atishimye ahubwo aba yabuze uburyo ashimira umukunzi we uburyo amaze kumushimishamo. Hari abandi bagore na none bishimira iki gikorwa bagahita baha impano cyangwa bagatanga amasezerano akomeye ku bakunzi babo bakaba bahita banabagabira ibintu runaka bitewe n’uburyo bishimye.
Gusa ibi byo bikunda gukorwa n’abagore bakoranye iki gikorwa n’abantu batari abagabo babo mu rwego rwo kugirango yigarurire burundu uwo muntu umushimishije.
Abagabo rero kugirango bashimishe abagore babo bagomba gukora uburyo bwose babona bimwe muri ibi bimenyetso ku bagore babo kugirango bamenye ko babashije kuzuza inshingano zabo uko bikwiye.
MUKANZIZA Pascasie/gukunda.com
Photo: Ynaija.com
Umugore Ashoborakunyunyuzwa Mugihe Atera Amazi,


text:
Umuhanzi Mani Martin aratangaza ko impanuka aheruka gukora yamuteye ihungabana, ku buryo ngo asigaye yikanga buri kanya kandi ngo kuva yava mu bitaro atarabasha gusinzira.
Ni mu butumwa burebure yashyize kuri ‘facebook’, aho yavuze ko ateganya kujya gusura umumotari wari umuhetse wahise avunika akaguru.
Muri ubwo butumwa, Mani Martin avuga ko ubu ari kubasha kwiyegura akajya hanze kandi ko ari koroherwa gahoro gahoro n’ubwo ibibazo byo kwikanga cyane ngo bitamworoheye.
Ubu ni ubutumwa burambuye yanditse:
Bavandimwe, nkomeje kubashimira uburyo mudahwema kumba hafi! Imana na yo iri gukora ibyayo ubu ndabasha guhindukira neza mbere ntibyakundaga, nshobora kandi kwiyegura nkanasohoka mu nzu na byo byasabaga abagabo! Imana ishimwe cyane!
Gusa abasenga mukaze umurego kuko ubu mfite ikibazo cyo kwikanga cyane. Ndahumiriza iminota mike nkashidukira hejuru mbona amashusho y’imodoka ingonga! Mbibona buri kanya uko mpumbije amaso kwa kundi agatotsi kaba kenda kuza, maze nabibona ntyo nkaba ndashidutse ni ko gutonekara ku ijosi aho nsangannywe ububabare!
Ubu kuva nakora impanuka sindabasha kugoheka kubera icyo kibazo. Ntinya kwikanga no kwitoneka maze nkirinda icyatuma nsinzira! Ubu koko aya mashusho azarekeraho kunzamo bigenze bite?
Cyakora uyu munsi ndasaba Imana impe agatege mbashe kujya kuri CHUK gusura umumotari twari kumwe dukora impanuka! Rwose we yari ameze nabi cyane! Imana imfashe mbibashe kandi nsange yarabashije kubona abamwitaho bihagije! Mugire amahoro!
Akiva mu bitaro, Mani Martin yongeye arandika agira ati:
Koko burya nyagasani yansimbukije urupfu! Imana ihimbazwe iteka n’iteka! Uyu munsi nabashije kuva mu nzu mazemo iminsi igera kuri ine hafi itanu ndyamye ntabyuka ku bw’impanuka nagize hambere aha.
Nanyarukiye kuri CHUK gushakisha umuvandimwe (umumotari) twakoranye impanuka, mu by’ukuri ntabwo byari byoroshye kumubona kuko sinigeze menya izina ry’uwo muvandimwe, naherutse mutega gusa mubwira aho ngiye twongera guherukana mbona imodoka itugonga.
Sinari namenye irengero rye, gusa niyumvishaga ko ari mu bitaro CHUK, isura ye yo yanzaga mu mutwe buri gihe kuko mpora ndota uko byatugendekeye.
Abavandimwe twari kumwe nabo bumvaga ndi nk’umusazi kuko ndi gushakisha umuntu ntazi n’izina rye, jye numvaga byanze bikunze urugendo rwa mbere nzakora mbashije kubyuka ruzaba urwo kujya gushakisha uwo muvandimwe.
Icyo gihe antwara nabonaga ari umwana muto, nahoranaga impungenge z’uko wenda umuryango we utabashije kubimenya wenda bari kure cyangwa nta n’abo agira hato akazabura uwamuha n’amazi yo kunywa.
Nyagasani yaje kuhagoboka nzenguruka ibitaro mbaza nuko mbona ndamubonye! Yitwa Yves Bicamumpaka arwariye mu cyumba cya 7 hafi y’aho babagira ku gitanda cya17. Mu by’ukuri uko ameze byarushijeho kunyereka uburemere bwo kurusimbuka kwanjye.
Ndetse n’ishimwe ryanjye ryikubye inshuro zitabarika! Nashimye Imana kandi ko nawe ukuguru kwe n’ubwo kwakomeretse bikomeye amagufa akimuka ariko kukaba kutaravuyeho.
N’ubwo nabonye ari mu byuma bisubiza amagufa mu mwanya wayo ndashima Rurema ko agihumeka. Nanasanze abo mumuryango we nabo babashije kubimenya ku bufindo ubu baramurwaje, afite ububabare budasanzwe, icyo twakora ni ukumusengera n’ababishoboye tukamusura tukamuba hafi ngo atigunga. Imana ibahe imigisha isaga ibihumbi! I love u my friends!
Indirimbo nshya ya Mani Martin: